
ΝΟΜΟΣ ΥΠ’ ΑΡΙΘ. 2972 

Εκσυγχρονισμός της οργάνωσης και της λειτουργίας του 

Ιδρύματος Κοινωνικών Ασφαλίσεων και άλλες διατάξεις 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

ΚΕΦΑΛΑΙΟ ΠΡΩΤΟ 

ΠΡΟΣΑΡΜΟΓΗ ΝΟΜΟΘΕΣΙΑΣ Ι.Κ.Α. 

ΣΤΟ ΟΛΟΚΛΗΡΩΜΕΝΟ ΠΛΗΡΟΦΟΡΙΑΚΟ 
ΣΥΣΤΗΜΑ (Ο.Π.Σ.) 

Αρθρο 1 

Αναλυτική Περιοδική Δήλωση 

1. Κάθε εργοδότης, που απασχολεί πρόσωπα που υπά¬ 
γονται στην ασφάλιση του Ιδρύματος Κοινωνικών Ασφα¬ 
λίσεων (Ι.Κ.Α.) ή στην ασφάλιση των φορέων ή των κλά¬ 
δων και λογαριασμών των οργανισμών κοινωνικής πολιτι¬ 
κής τις εισφορές των οποίων εισπράττει ή συνεισπράττει 
το Ι.Κ.Α., υποχρεούται να υποβάλλει και να διαφυλάσσει 
Αναλυτική Περιοδική Δήλωση, η οποία στο εξής θα απο- 
καλείται Α.Π.Δ.. 

2. Με Κανονισμό, που εκδίδεται σύμφωνα με το άρθρο 
16 του α.ν. 1846/1951 (ΦΕΚ 179Α'), ορίζονται ο τύπος, η 
μορφή και το περιεχόμενο της Α.Π.Δ. και των τυχόν συνο¬ 
δευτικών εντύπων υποστήριξης, καθώς και κάθε άλλο 
σχετικό θέμα. 

Με τον ίδιο Κανονισμό καθορίζονται τα πρόσωπα που ε¬ 
ξαιρούνται από την υποχρέωση της προηγούμενης παρα¬ 
γράφου και ορίζονται τα στοιχεία που υποχρεούνται να 
τηρούν και να υποβάλλουν, καθώς και ο τρόπος απεικόνι¬ 
σης της ασφάλισής τους. 

3. Με απόφαση του Υπουργού Εργασίας και Κοινωνικών 
Ασφαλίσεων, που εκδίδεται ύστερα από πρόταση του Δι¬ 
οικητικού Συμβουλίου του Ι.Κ.Α. και δημοσιεύεται στην Ε¬ 
φημερίδα της Κυβερνήσεως, καθορίζεται η ημερομηνία 
έναρξης της εφαρμογής της παραγράφου 1. 

Μέχρι την έκδοση της υπουργικής απόφασης που προ- 
βλέπεται στο προηγούμενο εδάφιο δεν εφαρμόζονται οι 


διατάξεις των άρθρων 2,3, 4,5, 6, 7, 9,10 και 11. Κατά το 
διάστημα αυτό εφαρμόζονται οι διατάξεις των παραγρά¬ 
φων 8 και 9 του άρθρου 26 του α.ν. 1846/1951. 

Άρθρο 2 

Τρόπος υποβολής της Α.Π.Δ. 

Η Α.Π.Δ. υποβάλλεται είτε ηλεκτρονικά ή με μαγνητικό 
μέσο ή εγγράφως. 

1. Υπόχρεοι γιατην υποβολή σε ηλεκτρονική μορφή ή με 
μαγνητικό μέσο είναι: 

α) το Δημόσιο, 

β) τα Νομικά Πρόσωπα Δημοσίου Δικαίου (Ν.Π.Δ.Δ.), 

γ) οι Οργανισμοί Τοπικής Αυτοδιοίκησης, α' και β' βαθ¬ 
μίδας, 

δ) οι εργοδότες που εκτελούν δημόσια έργα σύμφωνα 
με την έννοια του άρθρου 8 περίπτωση 5 εδάφιο ε'του α.ν. 
1846/1951, και με προϋπολογισμό δαπάνης μεγαλύτερο 
από αυτόν που καθορίζεται με απόφαση του Υπουργού 
Εργασίας και Κοινωνικών Ασφαλίσεων ύστερα από γνώμη 
του Διοικητικού Συμβουλίου του Ι.Κ.Α., 

ε) οι εργοδότες που δεν είναι φυσικά πρόσωπα, και κα¬ 
ταβάλλουν εισφορές για το Ι.Κ.Α., ή για φορείς ή κλά¬ 
δους και λογαριασμούς οργανισμών κοινωνικής πολιτι¬ 
κής, τις εισφορές των οποίων εισπράττει ή συνεισπράτ- 
τειτο Ι.Κ.Α.. 

2. Υπόχρεοι για την υποβολή είτε ηλεκτρονικά ή με μα- 
γνητικό μέσο ή εγγράφως είναι: 

α) οι εργοδότες που είναι φυσικά πρόσωπα, οι οποίοι α¬ 
πασχολούν πάνω από πέντε εργαζόμενους, 

β) οι εργοδότες που εκτελούν δημόσια έργα με αυτεπι¬ 
στασία. 

Οι εργοδότες της παρούσας παραγράφου υποχρεού- 
νται να υποβάλλουν την Α.Π.Δ. είτε ηλεκτρονικά είτε με 
μαγνητικό μέσο, μετά την παρέλευση δώδεκα μηνών από 
την έναρξη εφαρμογής της. Με απόφαση του Υπουργού 
Εργασίας και Κοινωνικών Ασφαλίσεων μπορεί να παρα- 
τείνεται η ανωτέρω προθεσμία. 

3. Υπόχρεοι για την υποβολή της Α.Π.Δ. σε έγγραφη 
μορφή και προαιρετικά σε ηλεκτρονική μορφή ή με μα- 
γνητικό μέσο είναι: 






















4024 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


α) οι εργοδότες που είναι φυσικά πρόσωπα, οι οποίοι 
απασχολούν μέχρι πέντε εργαζόμενους και 

β) οι εργοδότες ιδιωτικών οικοδομικών έργων. 

Με τον Κανονισμό που προβλέπεται από την παρ. 2 
του άρθρου 1, μπορεί να ορισθεί και για τα ανωτέρω 
πρόσωπα η υποχρεωτική υποβολή της Α.Π.Δ. σε ηλεκ¬ 
τρονική μορφή ή με μαγνητικό μέσο. 

4. Με απόφαση του Υπουργού Εργασίας και Κοινωνι¬ 
κών Ασφαλίσεων, ύστερα από γνώμη του Δ.Σ. του Ι.Κ.Α., 
καθορίζονται οι διαδικασίες υποβολής, ταυτοποίησης, 
αναστολής ταυτοποίησης, διαχείρισης και κάθε άλλη λε¬ 
πτομέρεια που απαιτείται για την υποβολή της Α.Π.Δ. με 
χρήση ηλεκτρονικών μέσων και δικτυακών υποδομών. 

Άρθρο 3 

Μισθολογικές περίοδοι Α.Π.Δ. 

Προθεσμία υποβολής 

1. Η Α.Π.Δ. περιλαμβάνει στοιχεία αποκλειστικώς της 
χρονικής περιόδου στην οποία αναφέρεται (μήνας ή τρί¬ 
μηνο). Δεν καταχωρίζονται σε αυτήν περίοδοι απασχό¬ 
λησης παρελθόντος χρόνου, εκτός εάν αφορούν ανα¬ 
δρομικές αποδοχές σε εφαρμογή Συλλογικής Σύμβασης 
Εργασίας ή απόφασης Διαιτησίας. 

Για μισθολογικές περιόδους απασχόλησης παρελθό¬ 
ντος χρόνου υποβάλλεται ιδιαίτερη Α.Π.Δ.. 

2. Τα στοιχεία τα οποία περιλαμβάνει η Α.Π.Δ., που 
υποβάλλουν: α) οι εργοδότες που είναι φυσικά πρόσωπα 
και έχουν εποχική δραστηριότητα, β) οι εργοδότες που 
δεν είναι φυσικά πρόσωπα και είναι επιχειρήσεις πλή¬ 
ρους ή εποχικής λειτουργίας, γ) οι εργοδότες δημόσιων 
έργων και οι εργοδότες ιδιωτικών οικοδομικών και τεχνι¬ 
κών έργων, ανεξαρτήτως του τρόπου με τον οποίο αυτά 
εκτελούνται, αναφέρονται στον ημερολογιακό μήνα 
απασχόλησης των εργαζομένων. 

Ειδικά για το Δημόσιο, τα Ν.Π.Δ.Δ., τους ΟΤΑ α' και 
β' βαθμίδας, τους εργοδότες που είναι φυσικά πρόσωπα 
με συνεχή δραστηριότητα, καθώς και για όσους κατα¬ 
βάλλουν εισφορές στο Ι.Κ.Α. μόνο για φορείς ή κλάδους 
και λογαριασμούς οργανισμών κοινωνικής πολιτικής τις 
εισφορές των οποίων εισπράττει το Ι.Κ.Α., τα στοιχεία 
της Α.Π.Δ. αναφέρονται σε κάθε ημερολογιακό τρίμηνο 
απασχόλησης. 

3. Οι Α.Π.Δ. υποβάλλονται μέσα στον επόμενο μήνα 
από τη λήξη του μηνός ή του τριμήνου στο οποίο αναφέ- 
ρονται. 

Με τον Κανονισμό της παραγράφου 2 του άρθρου 1 
καθορίζεται το εντός του μήνα ακριβές χρονικό διάστη¬ 
μα υποβολής των Α.Π.Δ., ανάλογα με τον αριθμό μητρώ¬ 
ου του εργοδότη. Οι εργοδότες οικοδομικών και τεχνι¬ 
κών έργων υποβάλλουν την Α.Π.Δ. μέσα σε δέκα ημέρες 
από το τέλος του ημερολογιακού μήνα της απασχόλη¬ 
σης, ανεξάρτητα από τον αριθμό μητρώου τους. 

Άρθρο 4 

Αρμόδιο Υποκατάστημα Ι.Κ.Α. - Υποβολή Α.Π.Δ. 

1. Αρμόδιο υποκατάστημα ή παράρτημα Ι.Κ.Α. για την 
απογραφή του εργοδότη και την υποβολή της Α.Π.Δ. εί¬ 
ναι το υποκατάστημα ή παράρτημα στην ασφαλιστική πε¬ 
ριοχή του οποίου βρίσκεται η έδρα της επιχείρησης. 

2. Για τα ιδιωτικά οικοδομικά και τεχνικά έργα και τα 
δημόσια έργα που εκτελούνται με ανάθεση ή εργολαβία, 
αρμόδιο για την απογραφή του εργοδότη και την υποβο¬ 


λή της Α.Π.Δ. είναι το υποκατάστημα ή παράρτημα στην 
ασφαλιστική περιοχή όπου εκτελείται το έργο. 

Γ ια τα δημόσια έργα που εκτελούνται, με ανάθεση ή 
εργολαβία, και με ενιαίο προϋπολογισμό, σε περισσότε¬ 
ρες της μιας ασφαλιστικές περιοχές αρμόδιο είναι το 
υποκατάστημα ή το παράρτημα στο οποίο ανήκει η έδρα 
του αναδόχου. 

Για δημόσια έργα, που εκτελούνται με αυτεπιστασία, 
αρμόδιο είναι το υποκατάστημα ή παράρτημα στην 
ασφαλιστική περιοχή του οποίου έχει την έδρα της η δη¬ 
μόσια υπηρεσία που εκτελεί το έργο. 

3. Ο διευθυντής του υποκαταστήματος Ι.Κ.Α. του τό¬ 
που απασχόλησης είναι αρμόδιος για την επίλυση των 
αμφισβητήσεων που αφορούν την υπαγωγή στην ασφά¬ 
λιση, το ύψος των οφειλόμενων εισφορών, πρόσθετων 
τελών, προστίμων και προσαυξήσεων, τη βεβαίωση των 
οφειλών, την αμφισβήτηση αυτών από τον έχοντα έννο- 
μο συμφέρον, καθώς και γενικά των αντικειμένων της 
καθ’ ύλην αρμοδιότητάς του. 

Με προεδρικό διάταγμα, που εκδίδεται με πρόταση 
του Υπουργού Εργασίας και Κοινωνικών Ασφαλίσεων, 
μπορεί να ανατίθενται οι αρμοδιότητες αυτές ως αρμο¬ 
διότητα κατά τόπο στο υποκατάστημα Ι.Κ.Α. της έδρας 
του εργοδότη για τις επιχειρήσεις που ασκούν επαγγελ¬ 
ματική δραστηριότητα σε περισσότερες από μία ασφαλι¬ 
στικές περιοχές και για τις επιχειρήσεις που ασκούν 
επαγγελματική δραστηριότητα σε ασφαλιστική περιοχή 
άλλη από αυτήν στην οποία έχουν εγκατεστημένη την 
έδρα τους, καθώς και κάθε άλλο σχετικό θέμα. 

4. Οι διατάξεις του δεύτερου και τρίτου εδαφίου της 
παραγράφου 2 εφαρμόζονται για έργα που απογράφο- 
νται από την έναρξη εφαρμογής της Α.Π.Δ. και εφεξής. 

5. Η Α.Π.Δ. περιλαμβάνει κατ’ ελάχιστον τις παρακάτω 
πληροφορίες: 

α) στοιχεία και αριθμό μητρώου του εργοδότη ή του 
έργου, 

β) έτος και μισθολογική περίοδο στην οποία αναφέρεται, 

γ) ποσά στον πίνακα των συνόλων και 

δ) στοιχεία ασφαλιστικής ταυτότητας, απασχόλησης 
και αμοιβής του ασφαλισμένου. 

6. Αν διαπιστωθούν παραλείψεις ή σφάλματα στα 
στοιχεία της Α.Π.Δ. που αναφέρονται στην προηγούμε¬ 
νη παράγραφο, ενημερώνεται ο εργοδότης και καλείται 
για την ορθή επανυποβολή της Α.Π.Δ.. 

Γ ια διάστημα δώδεκα μηνών από την έναρξη εφαρμο¬ 
γής της Α.Π.Δ. χορηγείται για την ορθή επανυποβολή 
της, προθεσμία τριών εργάσιμων ημερών πέραν της κα¬ 
ταληκτικής ημερομηνίας που θα ορισθεί σύμφωνα με την 
παρ. 3 του άρθρου 3. 

Μετά την παρέλευση άπρακτης της ανωτέρω προθεσμί¬ 
ας η Α.Π.Δ. θεωρείται ως εκπρόθεσμη ή ως μη υποβληθεί- 
σα, σύμφωνα με τα όσα προβλέπονται στο άρθρο 7. 

7. Εάν διαπιστώνονται σφάλματα ή παραλείψεις κατά 
την ηλεκτρονική επεξεργασία της Α.Π.Δ. ενημερώνεται 
ο εργοδότης για τα λάθη που εμποδίζουν τη διεκπεραίω¬ 
σή της και καλείται για την ορθή επανυποβολή της 
εντός τακτής προθεσμίας. 

Μετά την παρέλευση άπρακτης της προθεσμίας η 
Α.Π.Δ. θεωρείται ανακριβής σύμφωνα με τα όσα προβλέ- 
πονται στο άρθρο 7. 

Η διαδικασία της επεξεργασίας των στοιχείων της 
Α.Π.Δ. και η προθεσμία για την ορθή επανυποβολή της 
καθορίζονται με τον Κανονισμό της παρ. 2 του άρθρου 1. 

Άρθρο 5 

Υποβολή έκτακτης Α.Π.Δ. 

1. Αν διακοπεί η απασχόληση του συνόλου του προσω¬ 
πικού, οι επιχειρήσεις συνεχούς λειτουργίας και οι επο¬ 
χικές, υποχρεούνται να υποβάλλουν έκτακτη Α.Π.Δ. στο 
αρμόδιο για την υποβολή υποκατάστημα ή παράρτημα 
μέσα σε οκτώ εργάσιμες ημέρες από την ως άνω διακο¬ 
πή. Η έκτακτη Α.Π.Δ. περιέχει, εκτός από τα στοιχεία 
που αναγράφονται στο άρθρο 3 παρ. 1, και υπεύθυνη δή¬ 
λωση του εργοδότη ότι έπαυσε να απασχολεί προσωπι¬ 
κό. Για το διάστημα που δεν απασχολήθηκε προσωπικό 
δεν υποβάλλεται Α.Π.Δ.. 

2. Εκτακτη Α.Π.Δ. υποχρεούνται να υποβάλλουν και οι 
εργοδότες οικοδομικών και τεχνικών έργων, εφόσον 
διακόπτουν τις εργασίες για διάστημα μεγαλύτερο των 
τριών μηνών. Η έκτακτη Α.Π.Δ. υποβάλλεται έως την τε¬ 
λευταία εργάσιμη ημέρα του τρίτου μήνα από τη διακοπή 
των εργασιών. Γ ια το διάστημα που δεν εκτελούνται ερ¬ 
γασίες δεν υποβάλλεται Α.Π.Δ.. 

3. Σε περίπτωση παράβασης της υποχρέωσης του άρ¬ 
θρου αυτού επιβάλλεται στον εργοδότη από τα καθ’ 
ύλην αρμόδια όργανα πρόστιμο ποσού εκατόν πενήντα 
(150) ευρώ (51.113 δραχμών). 

Άρθρο 6 

Λοιπές υποχρεώσεις εργοδοτών 

1. Οι εργοδότες που απασχολούν ή πρόκειται να απα¬ 
σχολήσουν πρόσωπα που υπόκεινται στην ασφάλιση του 
Ι.Κ.Α. ή στην ασφάλιση των φορέων ή των κλάδων και 
λογαριασμών των οργανισμών κοινωνικής πολιτικής των 
οποίων τις εισφορές εισπράττει ή συνεισπράττει το 
Ι.Κ.Α. υποχρεούνται: 

α) Να απογράφονται στο Μητρώο Εργοδοτών του 
Ι.Κ.Α., με την έναρξη της απασχόλησης των ατόμων αυ¬ 
τών, καθώς και να γνωστοποιούν με υπεύθυνη δήλωσή 
τους στις αρμόδιες υπηρεσίες του Ι.Κ.Α. την οριστική ή 
προσωρινή διακοπή ή μεταβολή των εργασιών τους, την 
αλλαγή της επωνυμίας της επιχείρησης, καθώς και 
οποιαδήποτε αλλαγή των κατά νόμο υπευθύνων, της 
έδρας, του τόπου επαγγελματικής τους εγκατάστασης 
και προκειμένου περί φυσικών προσώπων, του τόπου της 
κατοικίας ή διαμονής τους. Ο χρόνος υποβολής, καθώς 
και ο τύπος της ως άνω δήλωσης, καθορίζεται με τον Κα¬ 
νονισμό της παραγράφου 2 του άρθρου 1. Με τον αυτό 
ως άνω Κανονισμό καθορίζεται ο τύπος, η μορφή και το 
περιεχόμενο του εντύπου της απογραφής. 

Σε περίπτωση παράβασης υποχρεώσεων που ορίζο¬ 
νται στην παράγραφο αυτή επιβάλλονται πρόστιμα στον 
εργοδότη από τα καθ’ ύλην αρμόδια όργανα ως εξής: 

αα) ποσού τριακοσίων ευρώ (102.225 δραχμών) για τη 
μη γνωστοποίηση της αλλαγής της επωνυμίας της επι¬ 
χείρησης ή του αντικειμένου, καθώς και της αλλαγής 
υπεύθυνου μέλους και 

αβ) ποσού εκατόν πενήντα ευρώ (51.113 δραχμών) για 
τη μη γνωστοποίηση της οριστικής ή προσωρινής διακο¬ 
πής ή μεταβολής εργασιών τους, της αλλαγής έδρας, 
του τόπου επαγγελματικής τους εγκατάστασης, αλλα¬ 
γής διεύθυνσης κατοικίας των υπευθύνων της επιχείρη¬ 
σης και προκειμένου περί φυσικών προσώπων, του τό¬ 
που της κατοικίας ή διαμονής τους. 

β) Να υποβάλουν Έντυπο Βεβαίωσης Στοιχείων Εργο¬ 


δότη, όσοι από αυτούς είναι ήδη απογεγραμμένοι στα 
Μητρώα Εργοδοτών και εξακολουθούν να ασκούν δρα¬ 
στηριότητα επιχειρηματική ή επαγγελματική, είτε απα¬ 
σχολούν προσωπικό είτε όχι. Το έντυπο αυτό υποβάλλε¬ 
ται μία φορά από κάθε εργοδότη. 

Με απόφαση του Υπουργού Εργασίας και Κοινωνικών 
Ασφαλίσεων καθορίζεται ο χρόνος υποβολής του εντύ¬ 
που, ο τύπος και η μορφή του, οι κατηγορίες των εργο¬ 
δοτών που εξαιρούνται από την υποχρέωση υποβολής, ο 
τρόπος υποβολής του εντύπου, οι διαδικασίες παραλα¬ 
βής, επεξεργασίας και ελέγχου του, η διαδικασία χορή¬ 
γησης νέου αριθμού μητρώου, ο τύπος και το περιεχόμε¬ 
νο του χορηγούμενου στον εργοδότη εγγράφου για τη 
διευκόλυνση της συναλλαγής του με το Ι.Κ.Α., καθώς και 
κάθε άλλο σχετικό θέμα. 

γ) Να μεριμνούν για την απογραφή στο Μητρώο 
Ασφαλισμένων του Ι.Κ.Α. των μη απογεγραμμένων προ¬ 
σώπων που απασχολούνται σε αυτούς από την έναρξη 
της απασχόλησης. 

δ) Να αναγγέλλουν στον Οργανισμό Απασχόλησης 
Εργατικού Δυναμικού (Ο.Α.Ε.Δ.), μέσα σε οκτώ ημέρες, 
κάθε περίπτωση οικειοθελούς αποχώρησης μισθωτού, 
πέραν των υποχρεώσεών τους που απορρέουν από τις 
διατάξεις της νομοθεσίας του Ο.Α.Ε.Δ., για αναγγελία 
πρόσληψης και καταγγελίας σύμβασης μισθωτού. 

Εάν ο εργοδότης δεν αναγγείλει στον Ο.Α.Ε.Δ. την 
καθ’ οιονδήποτε λόγο αποχώρηση του μισθωτού μέσα 
στην προθεσμία των οκτώ ημερών ή η αποχώρηση του 
μισθωτού δεν αποδεικνύεται από κανένα επίσημο έγγρα¬ 
φο στοιχείο του εργοδότη ή του μισθωτού, τα όργανα 
του Ι.Κ.Α. προβαίνουν σε ασφαλιστική του τακτοποίηση 
για περίοδο ενός εξαμήνου από την αποχώρησή του ή σε 
περίπτωση που διενεργηθεί έλεγχος πριν την πάροδο 
του εξαμήνου, μέχρι την ημερομηνία του ελέγχου. 

ε) Να διατηρούν αντίγραφο της υποβληθείσας Α.Π.Δ. 
για χρόνο ίσο με το χρόνο παραγραφής του δικαιώματος 
του Ι.Κ.Α. για βεβαίωση που προβλέπεται στο άρθρο 15. 

2. Οι εργοδότες υποχρεούνται και μετά την εφαρμογή 
της Α.Π.Δ. να διατηρούν επί δεκαετία τα στοιχεία τα 
οποία τηρούσαν και υπέβαλαν, κατά τις οικείες διατά¬ 
ξεις, στις υπηρεσίες του Ι.Κ.Α. και τα οποία αντικαθίστα¬ 
νται από την Α.Π.Δ. (μισθολόγια, καταστάσεις μισθοδο¬ 
σίας, μαγνητικές ταινίες, δισκέτες, Ασφαλιστικό Βιβλιά¬ 
ριο Απασχολουμένου, Βιβλιάριο Υποχρέωσης Καταβο¬ 
λής Εισφορών, Ανακεφαλαιωτικές Καταστάσεις, Εντο¬ 
λές Ασφάλισης Οικοδόμων). 

Άρθρο 7 

Κυρώσεις για εκπρόθεσμη, ανακριβή 
και μη υποβολή Α.Π.Δ. 

1. Στους εργοδότες που: 

α. δεν απογράφονται, σύμφωνα με τα οριζόμενα στην 
περίπτωση α' της παραγράφου 1 του άρθρου 6, επιβάλ¬ 
λεται πρόσθετη επιβάρυνση εισφορών που ανέρχεται σε 
ποσοστό 70% επί των εισφορών που καταλογίζονται, 
β. δεν υποβάλλουν Α.Π.Δ., επιβάλλεται πρόσθετη επι¬ 
βάρυνση εισφορών που ανέρχεται σε ποσοστό 50%, που 
υπολογίζεται για την πρώτη περίπτωση της παραγράφου 
2 επί του ποσού των εισφορών της Α.Π.Δ., στη δε δεύτε¬ 
ρη περίπτωση της ίδιας παραγράφου επί του ποσού των 
εισφορών που καταλογίζεται σε βάρος τους, 
γ. υποβάλλουν εκπρόθεσμα την Α.Π.Δ., επιβάλλεται 

πρόσθετη επιβάρυνση εισφορών που ανέρχεται σε πο¬ 
σοστό 30% επί του ποσού των εισφορών που δηλώνεται 
σε αυτήν και 

δ. υποβάλλουν την Α.Π.Δ. με ανακριβή στοιχεία, επι¬ 
βάλλεται πρόσθετη επιβάρυνση εισφορών που ανέρχε¬ 
ται σε ποσοστό 30% επί του ποσού της διαφοράς που 
προκύπτει μεταξύ των εισφορών που δηλώθηκαν και των 
εισφορών που υπολογίζονται από την υπηρεσία, 

ε. εκτελούν ιδιωτικά οικοδομικά και τεχνικά έργα,σε 
βάρος των οποίων καταλογίζονται εισφορές πέραν αυ¬ 
τών που αναγράφονται στις υποβληθείσες Α.Π.Δ., με βά¬ 
ση τους συντελεστές που προβλέπονται στο άρθρο 38 
του Κανονισμού Ασφάλισης Ι.Κ.Α. ( ΑΥΥΠΚΑ Φ21/2930/ 
10.11.92- ΦΕΚ 686 Β-, Φ21/478/18.3.97 - ΦΕΚ 252 Β), 
επιβάλλεται πρόσθετη επιβάρυνση εισφορών ποσοστού 
50%, που υπολογίζεται στο ποσό που καταλογίζεται σε 
βάρος τους. 

Αν συντρέχουν περισσότερες της μίας προϋποθέσεις 
επιβολής πρόσθετης επιβάρυνσης, στους εργοδότες επι¬ 
βάλλεται το ποσό που αντιστοιχεί στο μεγαλύτερο πο¬ 
σοστό. 

2. Ως μη υποβληθείσα θεωρείται η Α.Π.Δ. που υποβάλ¬ 
λεται μετά τη λήξη της προθεσμίας υποβολής της επόμε¬ 
νης κατά περίπτωση Α.Π.Δ., καθώς και η δήλωση που 
διαπιστώνεται ύστερα από έλεγχο, ότι δεν περιλαμβάνει 
εργαζόμενο ή εργαζόμενους και μόνο κατά το μέρος 
που αφορά αυτούς. 

3. Εκπρόθεσμη θεωρείται η Α.Π.Δ. που υποβάλλεται 
μετά τη λήξη της προθεσμίας που κατά περίπτωση ορίζε¬ 
ται με τον Κανονισμό του δεύτερου εδαφίου της παρ.3 
του άρθρου 3. 

4. Ανακριβής θεωρείται η Α.Π.Δ., στην οποία προκύ¬ 
πτει διαφορά μεταξύ των εισφορών που δηλώνονται από 
τον εργοδότη και των εισφορών που προκύπτουν κατά 
τον έλεγχο από διαφορά ημερών εργασίας, αποδοχών ή 
κλάδου ασφάλισης και λοιπών στοιχείων που προσδιορί¬ 
ζουν την ορθή υπαγωγή στην ασφάλιση. 

5. Οι διατάξεις του τελευταίου εδαφίου της παραγρά¬ 
φου 8α του άρθρου 26 του α.ν. 1846/1951, όπως προστέ¬ 
θηκε με την παράγραφο 2 του άρθρου 7 του ν.δ. 
4104/1960 (ΦΕΚ 147 Α'), αντικαταστάθηκε με την παρά¬ 
γραφο 1 του άρθρου 20 του ν. 1469/1984 (ΦΕΚ 111 Α'), 
συμπληρώθηκε με την παράγραφο 1 του άρθρου 11 του 
ν.1976/1991 (ΦΕΚ 184 Α'), αντικαταστάθηκε με την πα¬ 
ράγραφο 1 του άρθρου 4 του ν.2335/1995 (ΦΕΚ 185 Α'), 
τροποποιήθηκε με το άρθρο 57 του ν.2676/1999 (ΦΕΚ 1 
Α') και την παράγραφο 2 του άρθρου 16 του ν.2747/1999 
(ΦΕΚ 226 Α'), εφαρμόζονται για περιόδους απασχόλη¬ 
σης προγενέστερες της εφαρμογής της Α.Π.Δ.. 

Άρθρο 8 

Εννοιολογικοί προσδιορισμοί 

Ι.α. Το εδάφιο γ' της περίπτωσης 5 του άρθρου 8 του 
α.ν. 1846/1951 αντικαθίσταται ως εξής: 

«γ) Για τις οικοδομικές εργασίες, που εκτελούνται 
από τον κύριο του έργου ή με τη μεσολάβηση τρίτων 
προσώπων (εργολάβων, υπεργολάβων), ως εργοδότης 
θεωρείται ο κύριος του χτίσματος που ανεγείρεται, συ¬ 
μπληρώνεται, μεταρρυθμίζεται, επισκευάζεται ή κατεδα¬ 
φίζεται. 

Ειδικά επί αναθέσεως οικοδομικών έργων εργολαβι- 
κώς κατά το σύστημα της αντιπαροχής, εργοδότες θεω¬ 
ρούνται αλληλεγγύως και εις ολόκληρον ο αρχικός κύ¬ 


ριος ή οι αρχικοί συγκύριοι του οικοπέδου και ο εργολά¬ 
βος κατασκευαστής.» 

β. Το εδάφιο στ' της περίπτωσης 5 του άρθρου 8 του 
α.ν. 1846/1951 αντικαθίσταται ως εξής: 

«στ) Για τεχνικό έργο που εκτελείται από τον κύριο 
αυτού με τη μεσολάβηση προσώπων με τα οποία αυτός 
συνεβλήθη και τα οποία αναλαμβάνουν την εκτέλεση 
τμήματος ή του συνόλου του έργου, εφόσον τα πρόσω¬ 
πα που μεσολαβούν προσλαμβάνουν και αμείβουν τους 
απασχολούμενους σε αυτό, εργοδότες θεωρούνται αλ- 
ληλεγγύως και εις ολόκληρον ο κύριος του έργου και 
όλα τα μεσολαβούντα πρόσωπα.» 

2. Μετά το τέλος της περίπτωσης 5 του άρθρου 8 του 
α.ν. 1846/1951 προστίθενται περιπτώσεις 6 και 7 ως 
εξής: 

«6. Α.Π.Δ.: Η δήλωση η οποία υποβάλλεται από τον 
εργοδότη και περιλαμβάνει πληροφορίες ή στοιχεία που 
αφορούν το χρόνο απασχόλησης κάθε ασφαλιζόμενου, 
την αμοιβή, τους κλάδους ασφάλισης, καθώς και το 
ύψος των ασφαλιστικών εισφορών και υποβάλλεται με 
χρήση ηλεκτρονικών μεθόδων ή μέσω δικτυακών υποδο¬ 
μών ή με μαγνητικό μέσο ή εγγράφως. 

7. Απόσπασμα Ατομικού Λογαριασμού Ασφάλισης: Το 
έγγραφο με το οποίο ενημερώνεται ο ασφαλισμένος για 
τα στοιχεία απασχόλησης, αμοιβής και ασφάλισης που 
προκύπτουν από την επεξεργασία και τον έλεγχο των 
Α.Π.Δ..» 

Άρθρο 9 

Υποχρεώσεις ασφαλισμένων 

1. Τα πρόσωπα που υπάγονται στην ασφάλιση ενός 
τουλάχιστον από τους κλάδους ασφάλισης του Ι.Κ.Α. ή 
σε έναν από τους φορείς ή τους κλάδους ή τους λογα¬ 
ριασμούς των οργανισμών των οποίων τις εισφορές ει¬ 
σπράττει ή συνεισπράττει το Ι.Κ.Α. υποχρεούνται πριν 
αναλάβουν εργασία, να γνωστοποιούν στον εργοδότη 
τα πλήρη στοιχεία που απαιτούνται για τη συμπλήρωση 
του Ειδικού Βιβλίου Καταχώρισης Νεοπροσλαμβανόμε- 
νου Προσωπικού και της Α.Π.Δ., με την επίδειξη του 
πρωτοτύπου και την κατάθεση αντιγράφου του τελευταί¬ 
ου Αποσπάσματος Ατομικού Λογαριασμού Ασφάλισης. 
Αν ο ασφαλισμένος δεν έχει παραλάβει Απόσπασμα 
Ατομικού Λογαριασμού Ασφάλισης, τα παραπάνω στοι¬ 
χεία αποδεικνύονται από το Δελτίο Ασφαλιστικής Ταυ¬ 
τότητας και Εισφορών, το Ασφαλιστικό Βιβλιάριο Απα¬ 
σχολούμενου, το Ατομικό Δελτίο Ασφάλισης, το Ατομι¬ 
κό Δελτίο Εισφορών ή το Απόσπασμα Ατομικού Λογα¬ 
ριασμού. 

2. Τα πρόσωπα που αναλαμβάνουν για πρώτη φορά 
εργασία ασφαλιστέα στο Ι.Κ.Α., υποχρεούνται να απο- 
γραφούν στο Ι.Κ.Α. το αργότερο μέχρι την ημερομηνία 
εμπρόθεσμης υποβολής από τον εργοδότη της επόμε¬ 
νης Α.Π.Δ. και να παραδώσουν στον εργοδότη αντίγρα¬ 
φο της βεβαίωσης απογραφής. 

Άρθρο 10 

Απεικόνιση της ασφάλισης 

1. Η παράγραφος 8 του άρθρου 26 του α.ν. 1846/1951, 
όπως συμπληρώθηκε με το άρθρο 53 του ν. 1539/1985, 
αντικαθίσταται ως εξής: 

«α) Κάθε ημερολογιακό εξάμηνο το Ι.Κ.Α. αποστέλλει 
στη δηλωθείσα διεύθυνση κατοικίας ή γνωστοποιεί με 

κάθε άλλο πρόσφορο τρόπο σε καθέναν, λόγω παροχής 
εργασίας, ασφαλισμένο σε έναν τουλάχιστο κλάδο 
ασφάλισης του Ι.Κ.Α., Απόσπασμα Ατομικού Λογαρια¬ 
σμού Ασφάλισης με τα στοιχεία του εργοδότη, τις απο¬ 
δοχές, τις ημέρες ασφάλισης, τον κωδικό ασφάλισης, τις 
εισφορές και τα λοιπά στοιχεία που προκύπτουν από τη 
μηχανογραφική επεξεργασία των Α.Π.Δ. που υποβλήθη¬ 
καν από τους εργοδότες για τις μισθολογικές περιόδους 
του ημερολογιακού εξαμήνου. Το ανωτέρω απόσπασμα 
περιλαμβάνει και τις ακυρώσεις ή μετατροπές ασφάλι¬ 
σης που αφορούν προγενέστερες μισθολογικές περιό¬ 
δους, με τις οποίες ενημερώθηκε το μηχανογραφικό σύ¬ 
στημα ασφάλισης σε χρόνο μεταγενέστερο από την έκ¬ 
δοση του προηγούμενου Αποσπάσματος. Ειδικά κατά 
τον πρώτο χρόνο εφαρμογής της Α.Π.Δ., το Απόσπασμα 
αποστέλλεται σε κάθε ασφαλισμένο, κάθε ημερολογια¬ 
κό τρίμηνο. Με απόφαση του Υπουργού Εργασίας και 
Κοινωνικών Ασφαλίσεων, μετά από γνώμη του Δ.Σ. του 
Ι.Κ.Α. η ανά τρίμηνο υποχρέωση αποστολής μπορεί να 
παρατείνεται. 

β) Ο ασφαλισμένος με αίτησή του μπορεί να λάβει 
οποτεδήποτε γνώση των στοιχείων που αφορούν την 
ασφαλιστική του ιστορία για απασχόληση από την εφαρ¬ 
μογή της Α.Π.Δ. και εφεξής. 

γ) Όπου προβλέπεται βεβαίωση του Ι.Κ.Α. για την από¬ 
δειξη των στοιχείων ασφάλισης που αναφέρονται στις 
ημέρες εργασίας, στη διάρκεια της ασφάλισης, στις απο¬ 
δοχές και στα στοιχεία του εργοδότη, υποβάλλονται 
αντί αυτής και κατά περίπτωση επικυρωμένες φωτοτυπί¬ 
ες των Ασφαλιστικών Βιβλιαρίων, των Δελτίων Ασφαλι¬ 
στικής Ταυτότητας και Εισφορών, των Ασφαλιστικών Βι¬ 
βλιαρίων Απασχολούμενου, των Ατομικών Δελτίων 
Ασφάλισης, των Ατομικών Δελτίων Εισφορών, των Απο¬ 
σπασμάτων Ατομικών Λογαριασμών ή των Αποσπασμά¬ 
των Ατομικών Λογαριασμών Ασφάλισης. 

δ) Οι ημέρες εργασίας και τα λοιπά στοιχεία της ασφά¬ 
λισης μεταφέρονται στους ατομικούς λογαριασμούς των 
ασφαλισμένων που τηρούνται στο Ολοκληρωμένο Πλη¬ 
ροφοριακό Σύστημα. Εάν αμφισβητηθεί η ορθότητα των 
στοιχείων της ασφάλισης, τα αρμόδια όργανα του Ι.Κ.Α. 
διατηρούν το δικαίωμα ελέγχου των εγγραφών των Απο¬ 
σπασμάτων Ατομικών Λογαριασμών Ασφάλισης και πα¬ 
ντός άλλου αποδεικτικού στοιχείου της ασφάλισης, να 
αποφαίνονται αιτιολογημένα ως προς την εγκυρότητα 
αυτής και να καταλογίζουν τις εισφορές που δεν έχουν 
καταβληθεί. 

ε) Για τους εργατοτεχνίτες οικοδόμους, τους ασφαλι- 
ζόμενους με τις ειδικές διατάξεις περί ασφαλίσεως οικο¬ 
δόμων του Κανονισμού Ασφάλισης του Ι.Κ.Α., εκτός του 
ανωτέρω Αποσπάσματος Ατομικού Λογαριασμού Ασφά¬ 
λισης, γνωστοποιείται με κάθε πρόσφορο τρόπο κατά τα 
ημερολογιακά τετράμηνα Σεπτεμβρίου - Δεκεμβρίου, Ια¬ 
νουάριου - Απριλίου και Μαΐου - Αυγούστου και ενημε¬ 
ρωτικό σημείωμα για τον Ειδικό Λογαριασμό Δώρου Ερ- 
γατοτεχνιτών Οικοδόμων (Ε.Λ.Δ.Ε.Ο.). Στο ενημερωτικό 
σημείωμα περιλαμβάνονται τα έργα στα οποία απασχο¬ 
λήθηκαν, οι αντίστοιχες αποδοχές, οι ημέρες ασφάλι¬ 
σης, οι εισφορές και άλλα στοιχεία τα οποία προκύπτουν 
από τη μηχανογραφική επεξεργασία των Α.Π.Δ., που 
υποβάλλονται από τους εργοδότες για καθένα από τα 
ανωτέρω τετράμηνα απασχόλησης.» 

2. Οι ασφαλισμένοι υποχρεούνται να διατηρούν το 
Δελτίο Ασφαλιστικής Ταυτότητας και Εισφορών, το 
Ασφαλιστικό Βιβλιάριο Απασχολούμενου, το Ατομικό 


Δελτίο Ασφάλισης, το Ατομικό Δελτίο Εισφορών και το 
Απόσπασμα Ατομικού Λογαριασμού. Εάν αμφισβητηθεί 
η ορθότητα της ασφάλισης της περιόδου αυτής, τα αρ¬ 
μόδια όργανα του Ι.Κ.Α. διατηρούν το δικαίωμα να απο- 
φαίνονται επί της εγκυρότητας της ασφάλισης. 

Άρθρο 11 

Παραγραφή δικαιώματος αναγνώρισης 
χρόνου ασφάλισης 

Τα τρία πρώτα εδάφια της παραγράφου 8α του άρθρου 
26 του α.ν. 1846/1951, όπως ισχύουν μετά τη διάταξη 
της παραγράφου 3 του άρθρου 4 του ν. 2556/1997 που 
αντικατέστησε τα πέντε πρώτα εδάφια αυτής που είχαν 
προστεθεί με την παράγραφο 2 του άρθρου 7 του ν.δ. 
4104/1960, αντικαθίστανται ως εξής: 

« 8α. Ο ασφαλισμένος που αποχωρεί ή απολύεται από 
την εργασία του υποχρεούται μέσα σε ένα δωδεκάμηνο 
από την αποχώρησή του ή την απόλυσή του να δηλώνει 
γραπτά στο Ι.Κ.Α. τις ημέρες εργασίας που πραγματο¬ 
ποίησε και για τις οποίες δεν ασφαλίστηκε. 

Σε καμία περίπτωση δεν αναγνωρίζονται ημέρες ερ¬ 
γασίας που πραγματοποιήθηκαν από ασφαλισμένο σε 
περίοδο για την οποία, κατά την υποβολή της σχετικής 
αίτησης για αναγνώριση, είχε παραγραφεί το δικαίωμα 
του Ι.Κ.Α. να βεβαιώσει και να καταλογίσει ασφαλιστικές 
εισφορές. 

Η διάταξη αυτή ισχύει για όλους τους κλάδους του 
Ι.Κ.Α., Ι.Κ.Α. - Τομέα Επικουρικής Ασφάλισης Μισθωτών 
(Ι.Κ.Α.-Τ.Ε.Α.Μ.), Ι.Κ.Α. - Ειδικού Τομέα Επικουρικής 
Ασφάλισης Μισθωτών (Ι.Κ.Α. - Ε.Τ.Ε.Α.Μ.), καθώς και 
των ασφαλιστικών οργανισμών, ταμείων και λοιπών ορ¬ 
γανισμών κοινωνικής πολιτικής, για λογαριασμό των 
οποίων τις εισφορές εισπράττει ή συνεισπράττει το 
Ι.Κ.Α., σύμφωνα με τις κείμενες διατάξεις.» 

ΚΕΦΑΛΑΙΟ ΔΕΥΤΕΡΟ 
ΚΑΤΑΒΟΛΗ ΕΙΣΦΟΡΩΝ - ΕΙΣΠΡΑΞΗ 
ΛΗΞΙΠΡΟΘΕΣΜΩΝ ΟΦΕΙΛΩΝ 

Άρθρο 12 

Τρόπος καταβολής 

Οι εισφορές καταβάλλονται σε υποκαταστήματα και 
παραρτήματα του Ι.Κ.Α. ή σε πιστωτικά ιδρύματα ή σε 
άλλα νομικά πρόσωπα που συνάπτουν σύμβαση με το 
Ι.Κ.Α. για τη διενέργεια εισπράξεων και πληρωμών κατά 
τον τρόπο που ορίζεται από τον Κανονισμό της παρα¬ 
γράφου 2 του άρθρου 1. 

Άρθρο 13 

Προθεσμία καταβολής 

1. Η παράγραφος 3 του άρθρου 26 του α.ν. 1846/1951, 
όπως αντικαταστάθηκε με την παράγραφο 2 του άρθρου 
21 του ν. 1902/1990 (ΦΕΚ 138 Α'), με την παράγραφο 4 
του άρθρου 10 του ν. 2217/1994, με την παράγραφο 3 
του άρθρου 13 του ν. 2335/1995 και την παράγραφο 1 
του άρθρου 56 του ν. 2676/1999, αντικαθίσταται ως 
εξής: 

«3. Ως χρόνος υπολογισμού των εισφορών ορίζεται ο 
ημερολογιακός μήνας εντός του οποίου παρασχέθηκε η 
εργασία ή η υπηρεσία. Δεν μεταβάλλει τον παραπάνω 
χρόνο η καθυστέρηση, από οποιαδήποτε αιτία, της πλη- 

ρωμής του μισθού πέραν του μηνάς, όπως επίσης δεν 
μεταβάλλει αυτόν η καταβολή των πάσης φύσεως απο¬ 
δοχών σε μακρότερα ή βραχύτερα χρονικά διαστήματα. 

Ο υπόχρεος οφείλει να καταβάλλει τις εισφορές στο 
Ι.Κ.Α. μέχρι την τελευταία εργάσιμη για τις δημόσιες 
υπηρεσίες ημέρα του επόμενου μήνα από τον πιο πάνω 
οριζόμενο χρόνο. 

Για το Δημόσιο, τα Ν.Π.Δ.Δ. και τους Ο.Τ.Α. α' και β' 
βαθμίδας η προθεσμία καταβολής ορίζεται μέχρι την τε¬ 
λευταία εργάσιμη ημέρα του μεθεπόμενου μήνα από τον 
πιο πάνω οριζόμενο χρόνο. Η ίδια προθεσμία καταβολής 
εισφορών ισχύει και για την ασφάλιση Ελλήνων υπηκό¬ 
ων, που απασχολούνται εκτός των ορίων της χώρας. 

Με απόφαση του Υπουργού Εργασίας και Κοινωνικών 
Ασφαλίσεων η διάταξη του προηγούμενου εδαφίου μπο¬ 
ρεί να εφαρμόζεται για τα κοινωφελή ιδρύματα του ν. 
2039/1939 (ΦΕΚ 455 Α’), καθώς και για τα Ν.Π.Ι.Δ. του 
ευρύτερου δημόσιου τομέα. 

Η προθεσμία καταβολής των εισφορών επί των επιδο¬ 
μάτων εορτών Χριστουγέννων και Πάσχα από όλους 
τους υπόχρεους λήγει την τελευταία εργάσιμη ημέρα 
του Φεβρουάριου και Ιουνίου αντιστοίχως.» 

Άρθρο 14 

Κυρώσεις εκπρόθεσμος καταβολής 

Η παράγραφος 1 του άρθρου 27 του α.ν. 1846/1951, 
όπως ίσχυε μετά την εφαρμογή των παραγράφων 1 και 2 
του άρθρου 3 του ν.δ. 3762/1957 (ΦΕΚ 194 Α ) και τη συ¬ 
μπλήρωση και τροποποίηση αυτών με τις διατάξεις του 
άρθρου 19 του ν. 1469/1984 και της παραγράφου 3 του 
άρθρου 21 του ν.1902/1990 και αντικαταστάθηκε με την 
παράγραφο 2 του άρθρου 56 του ν. 2676/1999, αντικαθί¬ 
σταται ως εξής: 

«1. Ασφαλιστικές εισφορές υπέρ του Ι.Κ.Α., οι οποίες 
δεν καταβάλλονται εμπροθέσμως, επιβαρύνονται με 
πρόσθετο τέλος από την επόμενη ημέρα εκείνης κατά 
την οποία έληξε η κατά νόμο προθεσμία καταβολής τους. 

Ως ασφαλιστικές εισφορές υπέρ του Ι.Κ.Α. νοούνται 
και οι εισφορές υπέρ του Ειδικού Λογαριασμού Δώρων 
Εργατοτεχνιτών Οικοδόμων (Ε.Λ.Δ.Ε.Ο.), καθώς και οι 
εισφορές που συνεισπράττονται από το Ι.Κ.Α.. 

Το ποσοστό του πρόσθετου τέλους ορίζεται σε 3% για 
τον πρώτο μήνα καθυστέρησης και 1,5% για κάθε επόμε¬ 
νο μήνα και μέχρι 120% συνολικά. 

Για την εφαρμογή της διάταξης αυτής, ως μήνας θεω¬ 
ρείται ο ημερολογιακός μήνας. 

Τα ποσοστά πρόσθετων τελών, καθώς και το ανώτατο 
όριο αυτών δύνανται να αναπροσαρμόζονται με απόφα¬ 
ση των Υπουργών Εθνικής Οικονομίας και Οικονομικών 
και Εργασίας και Κοινωνικών Ασφαλίσεων.» 

2. Στις διατάξεις του άρθρου αυτού υπάγονται όλες οι 
οφειλόμενες εισφορές, ανεξάρτητα από τις μισθολογι- 
κές περιόδους στις οποίες αναφέρονται. 

Άρθρο 15 

Είσπραξη και παραγραφή ληξιπρόθεσμων οφειλών 

1. Το πρώτο εδάφιο της παραγράφου 2 του άρθρου 27 
του α.ν. 1846/1951, όπως τροποποιήθηκε με την παρά¬ 
γραφο 4 του άρθρου 21 του ν.1902/1990, αντικαθίσταται 
ως εξής: 

«2. Οι απαιτήσεις του Ι.Κ.Α. από ληξιπρόθεσμες εισφο¬ 
ρές, πρόσθετα τέλη, προσαυξήσεις, πρόστιμα, τόκους, 


δικαστικά έξοδα, έξοδα διοικητικής εκτέλεσης και αχρε- 
ωστήτως ληφθείσες παροχές εισπράττονται με βάση τη 
χρονική σειρά βεβαίωσής τους, η οποία προκύπτει από 
τον αύξοντα αριθμό και την ημερομηνία του τριπλοτύπου 
βεβαίωσης.» 

2. Η παράγραφος 6 του άρθρου 27 του α.ν. 1846/1951, 
όπως τροποποιήθηκε με την παράγραφο 8 του άρθρου 2 
του ν. 2556/1997, αντικαθίσταται ως εξής: 

«6. Το δικαίωμα του Ι.Κ.Α., για τη βεβαίωση σε ευρεία 
έννοια όλων των χρηματικών απαιτήσεών του, καθώς και 
των απαιτήσεων των φορέων, κλάδων ή λογαριασμών 
των οργανισμών κοινωνικής πολιτικής των οποίων τις ει¬ 
σφορές συνεισπράττει το Ι.Κ.Α., υπόκειται σε δεκαετή 
παραγραφή η οποία αρχίζει από την πρώτη ημέρα του 
επόμενου έτους από εκείνο μέσα στο οποίο παρασχέθη¬ 
κε η ασφαλιστέα εργασία ή υπηρεσία. Με απόφαση του 
Υπουργού Εργασίας και Κοινωνικών Ασφαλίσεων, μετά 
από γνώμη του Διοικητικού Συμβουλίου του Ι.Κ.Α., μπο¬ 
ρεί ο χρόνος παραγραφής να ορίζεται σε πέντε έτη. 

Το δικαίωμα του Ι.Κ.Α. προς είσπραξη όλων των χρη¬ 
ματικών απαιτήσεών του, καθώς και των απαιτήσεων 
των φορέων, κλάδων ή λογαριασμών των οργανισμών 
κοινωνικής πολιτικής, των οποίων τις εισφορές συνει- 
σπράττει το Ι.Κ.Α., παραγράφεται μετά δεκαετία από τη 
λήξη του οικονομικού έτους μέσα στο οποίο βεβαιώθηκε 
υπό στενή έννοια (ταμειακά). Με απόφαση του Υπουρ¬ 
γού Εργασίας και Κοινωνικών Ασφαλίσεων, μετά από 
γνώμη του Διοικητικού Συμβουλίου του Ι.Κ.Α. η παρα¬ 
γραφή μπορεί να ορίζεται πενταετής. 

Οι διατάξεις της παρούσας παραγράφου εφαρμόζο¬ 
νται για χρηματικές απαιτήσεις μισθολογικών περιόδων 
μετά την εφαρμογή του θεσμού της Α.Π.Δ.. 

Για χρηματικές απαιτήσεις μισθολογικών περιόδων 
πριν την εφαρμογή της Α.Π.Δ., εφαρμόζονται οι διατά¬ 
ξεις της παραγράφου 6 του άρθρου 27 του α.ν. 1846/ 
1951, όπως έχει αντικατασταθεί με το άρθρο 2 παράγρα¬ 
φος 8 του ν. 2556/1997 και αναριθμήθηκε με την παρ. 2 
του άρθρου 56 του ν. 2676/1999.» 

Άρθρο 16 

Χρονική διεύρυνσή του προνομίου κατάταξης των 
απαιτήσεων των Οργανισμών Κοινωνικής Ασφάλισης 

Ο αριθμός 6 του άρθρου 975 του Κώδικα Πολιτικής Δι¬ 
κονομίας αντικαθίσταται ως εξής: 

«6. Οι απαιτήσεις των οργανισμών κοινωνικής ασφάλι¬ 
σης, εφόσον προέκυψαν μέχρι την ημέρα του πλειστη- 
ριασμού ή της κήρυξης της πτώχευσης.» 

Άρθρο 17 

Ταμεία Είσπραξης Εσόδων Ι.Κ.Α. 

Με προεδρικά διατάγματα, που εκδίδονται ύστερα από 
πρόταση του Υπουργού Εργασίας και Κοινωνικών Ασφα¬ 
λίσεων και γνώμη του Δ.Σ. του Ι.Κ.Α., μπορεί να ανακα- 
θορίζεται ο αριθμός των Ταμείων Είσπραξης Εσόδων 
Ι.Κ.Α., που συστάθηκαν στις περιοχές Αθήνας, Πειραιά 
και Θεσσαλονίκης σύμφωνα με τις διατάξεις του άρθρου 
2 του ν.δ. 1383/1942 και των κατ' εξουσιοδότηση του άρ¬ 
θρου 8 του ν.δ. 3908/1958 και του άρθρου 1 του ν. 
2252/1952 από 27.2/18.3.1957 και 16.8/3.9.1959 β.δ/των, 
όπως μετονομάσθηκαν με τις διατάξεις της περίπτωσης 
α' του άρθρου 18 του ν. 1469/1984. Με όμοια διατάγμα¬ 
τα μπορεί να ανακατανέμονται οι αρμοδιότητές τους κα- 

τά τόπο και καθ’ ύλην, καθώς και να μεταφέρονται αρμο¬ 
διότητες τους σε υποκαταστήματα του Ι.Κ.Α.. 

ΚΕΦΑΛΑΙΟ ΤΡΙΤΟ 
ΛΟΙΠΕΣ ΡΥΘΜΙΣΕΙΣ Ι.Κ.Α. 

Άρθρο 18 

Καθορισμός οικοδομικών και τεχνικών εργασιών 

Με Κανονισμό, που εκδίδεται σύμφωνα με το άρθρο 16 
του α.ν.1846/1951, καθορίζονται οι οικοδομικές και τε¬ 
χνικές εργασίες που εκτελούνται από προσωπικό επιχει¬ 
ρήσεων, το οποίο ασφαλίζεται στο Ι.Κ.Α. με τις κοινές 
διατάξεις και των οποίων οι εισφορές δεν υπολογίζονται 
με βάση τους συντελεστές που προβλέπονται στο άρθρο 
38 του Κανονισμού Ασφάλισης Ι.Κ.Α.. 

Από την έκδοση του κανονισμού αυτού καταργείται η 
διάταξη της παραγράφου 2 του άρθρου 3 του ν. 4476/ 
1965. 

Άρθρο 19 

Γνωστοποίηση στοιχείων των λοιπών 
συνδικαιούχων στο λογαριασμό υπαλλήλων ή 
συνταξιούχων που απεθίωσαν 

1. Η διάταξη της παραγράφου 9 του άρθρου 13 του ν. 
2703/1999 (ΦΕΚ 72 Α') εφαρμόζεται και για το Ι.Κ.Α.. Η 
ισχύς της διάταξης αυτής για το Ι.Κ.Α. αρχίζει από την 
ημερομηνία δημοσίευσης του ν. 2703/1999 στην Εφημε¬ 
ρίδα της Κυβερνήσεως. 

2. Στο τέλος της παραγράφου 9 του άρθρου 13 του ν. 
2703/1999 προστίθεται εδάφιο ως εξής: 

«Στις ανωτέρω περιπτώσεις και όταν τα αχρεωστήτως 
πιστωθέντα ποσά έχουν αναληφθεί εν όλω ή εν μέρει 
από τρίτα πρόσωπα, τα πιστωτικά ιδρύματα υποχρεού- 
νται, ύστερα από αίτηση του φορέα μισθοδοσίας ή συ- 
νταξιοδότησης, να γνωστοποιούν σε αυτόν το ονοματε¬ 
πώνυμο και τη διεύθυνση των λοιπών συνδικαιούχων του 
λογαριασμού των υπαλλήλων ή συνταξιούχων που απε- 
βίωσαν, καθώς και όποια στοιχεία έχουν για το πρόσωπο 
που ανέλαβε τις αχρεωστήτως πιστωθείσες αποδοχές ή 
συντάξεις.» 

Άρθρο 20 

Εκτελεστότητα των διοικητικών πράξεων 

Για τις διοικητικές διαφορές ουσίας που προκύπτουν 
από την εφαρμογή της νομοθεσίας του Ι.Κ.Α., η προθε¬ 
σμία για την άσκηση της προσφυγής και η άσκησή της 
δεν αναστέλλουν αυτοδικαίως την εκτέλεση της προ¬ 
σβαλλόμενης πράξης, εκτός των περιπτώσεων της ανα¬ 
γνώρισης ημερών εργασίας από οποιαδήποτε αιτία και 
της επιστροφής καταβληθεισών εισφορών. 

Άρθρο 21 

Αναγγελία εκχώρησης απαιτήσεων 
τρίτων κατά του Ι.Κ.Α. 

Οι διατάξεις του άρθρου 95 του ν. 2362/1995 εφαρμό¬ 
ζονται ανάλογα και στις περιπτώσεις της κατάσχεσης 
εις χείρας του Ι.Κ.Α. ως τρίτου και της αναγγελίας της 
εκχώρησης απαιτήσεων τρίτων κατά του Ι.Κ.Α.. 

Στις περιπτώσεις αυτές, το κατασχετήριο ή το εκχωρη¬ 
τήριο έγγραφο που προβλέπεται στο παραπάνω άρθρο 


κοινοποιείται προς τη Γενική Διεύθυνση Οικονομοτεχνι¬ 
κών Υπηρεσιών του Ι.Κ.Α.. 

Άρθρο 22 
Πληροφορική 

Με Κανονισμό εγκρίνεται η κατάρτιση ειδικών κατά 
περίπτωση προγραμμάτων για την εφαρμογή του Ολο¬ 
κληρωμένου Πληροφοριακού Συστήματος, την εφαρμο¬ 
γή και επεξεργασία των Α.Π.Δ., την εξυπηρέτηση των 
εργοδοτών και των ασφαλισμένων, τον έλεγχο των ερ¬ 
γοδοτών, τη δημιουργία του ενιαίου μητρώου εργοδο¬ 
τών και ασφαλισμένων, την εφαρμογή νέου τρόπου υπα¬ 
γωγής στην ασφάλιση, την καταβολή των παροχών σε 
είδος και χρήμα στους ασφαλισμένους, τη διαχείριση 
των οικονομικών μεγεθών, την οργάνωση των υπηρε¬ 
σιών, τη λειτουργία των ΤΔΕ, καθώς και για οποιαδήπο- 
τε άλλη περίπτωση προκύπτει από την εφαρμογή των 
διατάξεων του παρόντος νόμου, καθώς και όποιου άλλου 
νόμου αναφέρεται στις δραστηριότητες αυτές. Με τον 
ίδιο Κανονισμό προσδιορίζεται ο τρόπος ανάπτυξής 
τους, τα δικαιώματα προσπέλασης των εμπλεκόμενων 
σε αυτά υπηρεσιών, οι ασφαλιστικές δικλείδες, ο τρόπος 
και οι κανόνες διαχείρισης των στοιχείων, καθώς και κά¬ 
θε άλλη σχετική λεπτομέρεια, με την επιφύλαξη των δια¬ 
τάξεων του νόμου για την προστασία του ατόμου από 
την επεξεργασία δεδομένων προσωπικού χαρακτήρα. 

Άρθρο 23 

Κωδικοποίηση διατάξεων 

Με προεδρικό διάταγμα, που εκδίδεται ύστερα από 
πρόταση του Υπουργού Εργασίας και Κοινωνικών Ασφα¬ 
λίσεων και γνώμη του Δ.Σ. του Ι.Κ.Α., επιτρέπεται να κω- 
δικοποιούνται σε ενιαίο κείμενο όλες οι διατάξεις του 
παρόντος νόμου, οι διατάξεις της κείμενης νομοθεσίας 
που ισχύουν, νομοθετημάτων που πρόκειται να εκδοθούν 
και κανονιστικών πράξεων που έχουν εκδοθεί ή εκδίδο- 
νται κατ' εξουσιοδότηση αυτών και αφορούν τη σύστα¬ 
ση, οργάνωση και λειτουργία του Ι.Κ.Α.. Αν είναι ανα¬ 
γκαίο για την πληρότητα της κωδικοποίησης επιτρέπε¬ 
ται, χωρίς να αλλοιωθεί ή έννοια των διατάξεων που κω- 
δικοποιούνται, να γίνει αναδιάρθρωση του νομοθετικού 
υλικού, απάλειψη των διατάξεων που έχουν καταργηθεί 
ρητά ή σιωπηρά και των μεταβατικών διατάξεων που δεν 
έχουν πλέον στάδιο εφαρμογής, μεταγλώττιση των κει¬ 
μένων στη δημοτική γλώσσα, μεταβολή της σειράς της 
αρίθμησης και κάθε αναγκαία φραστική προσαρμογή. 

ΚΕΦΑΛΑΙΟ ΤΕΤΑΡΤΟ 
ΠΡΟΣΑΡΜΟΓΗ ΔΙΑΤΑΞΕΩΝ ΣΤΟ ΕΥΡΩ 

Άρθρο 24 

1. Η παράγραφος 13 του άρθρου 29 του α.ν. 1846/ 
1951 αντικαθίσταται ως εξής: 

«13. Τα τελικά ποσά των συντάξεων, βοηθημάτων και 
πάσης φύσεως επιδομάτων που απονέμει και καταβάλ¬ 
λει από 1.1.2002 το Ι.Κ.Α., Ι.Κ.Α.-Τ.Ε.Α.Μ. και Ι.Κ.Α.- 
Ε.Τ.Ε.Α.Μ. στρογγυλοποιούνται στο πλησιέστερο λεπτό 
του ευρώ. Ποσά μέχρι μισό λεπτό παραλείπονται, ενώ 
ποσά μισού και πλέον λεπτού στρογγυλοποιούνται στο 
επόμενο λεπτό.» 

2. Ο πιο πάνω τρόπος στρογγυλοποίησης εφαρμόζεται 

σε όλες τις περιπτώσεις που από τις καταστατικές διατά¬ 
ξεις των φορέων κοινωνικής ασφάλισης αρμοδιότητας 
του Υπουργείου Εργασίας και Κοινωνικών Ασφαλίσεων 
προβλέπεται στρογγυλοποίηση των εν γένει καταβαλλό¬ 
μενων παροχών. 

Άρθρο 25 

1. Στο τέλος του άρθρου 29 του α.ν. 1846/1951 προ¬ 
στίθεται παράγραφος ως εξής: 

«Τα ποσά που προκύπτουν ύστερα από κάθε αναπρο¬ 
σαρμογή στρογγυλοποιούνται στο πλησιέστερο λεπτό 
του ευρώ. Ποσά μέχρι μισό λεπτό παραλείπονται, ενώ 
ποσά μισού και πλέον λεπτού στρογγυλοποιούνται στο 
επόμενο λεπτό.» 

2. Ο ανωτέρω τρόπος στρογγυλοποίησης εφαρμόζεται 
και για τις αναπροσαρμοζόμενες, σύμφωνα με την ισχύ- 
ουσα νομοθεσία, συντάξεις των λοιπών φορέων κοινωνι¬ 
κής ασφάλισης αρμοδιότητας του Υπουργείου Εργασίας 
και Κοινωνικών Ασφαλίσεων. 

Άρθρο 26 

Η παράγραφος 4 του άρθρου 37 του α.ν. 1846/1951, 
όπως ισχύει, αντικαθίσταται ως εξής: 

«4. α) Τα όρια ημερήσιων μισθών και τα τεκμαρτά ημε¬ 
ρομίσθια ετών έως και 2001, τα οποία θα χρησιμοποιη¬ 
θούν από 1.1.2002 για κατάταξη των ασφαλισμένων και 
συνταξιούχων σε ασφαλιστική κλάση σύμφωνα με τις οι¬ 
κείες διατάξεις, εκφράζονται σε ευρώ, τα μεν πρώτα με 
τρία δεκαδικά ψηφία παραλειπομένων των λοιπών που 
προκύπτουν από τη μετατροπή, τα δε δεύτερα, καθώς 
και το ανώτατο όριο της 28ης ασφαλιστικής κλάσης με 
δύο δεκαδικά ψηφία σύμφωνα με τους γενικούς κανόνες 
μετατροπής και στρογγυλοποίησης του ν. 2842/2000. 

Το κάτω όριο του ημερήσιου μισθού κάθε ασφαλιστι¬ 
κής κλάσης, εκτός της πρώτης, διαφοροποιείται του άνω 
ορίου του ημερήσιου μισθού της προηγούμενης ασφαλι¬ 
στικής κλάσης με προσαύξηση ενός χιλιοστού του ευρώ 
( 0 , 001 ). 

β) Τα όρια των ημερήσιων μισθών και τα τεκμαρτά ημε¬ 
ρομίσθια ασφαλιστικών κλάσεων της παραγράφου 1 
αναπροσαρμόζονται εφεξής κατά το ποσοστό αύξησης 
που χορηγείται κάθε φορά στις συντάξεις του Ι.Κ.Α. και 
από την ίδια ημερομηνία. 

Σε περίπτωση κλιμακωτών αυξήσεων λαμβάνεται υπό¬ 
ψη το μεγαλύτερο ποσοστό αύξησης. 

Τα ποσά των ορίων ημερήσιων μισθών των ασφαλιστι¬ 
κών κλάσεων και των τεκμαρτών ημερομισθίων, που 
προκύπτουν κάθε φορά εκ της αναπροσαρμογής στρογ- 
γυλοποιούνται στο πλησιέστερο λεπτό του ευρώ. Ποσά 
μέχρι μισό λεπτό παραλείπονται, ενώ ποσά μισού και 
πλέον λεπτού στρογγυλοποιούνται στο επόμενο λεπτό. 
Το κάτω όριο του ημερήσιου μισθού κάθε ασφαλιστικής 
κλάσης, εκτός της πρώτης, διαφοροποιείται του άνω ορί¬ 
ου του ημερήσιου μισθού της προηγούμενης ασφαλιστι¬ 
κής κλάσης με προσαύξηση ενός λεπτού του ευρώ 
( 0 , 01 ).» 

Άρθρο 27 

Το δεύτερο εδάφιο της παραγράφου 2 του άρθρου 2 
του ν. 1276/1982, όπως ισχύει σήμερα, τροποποιείται ως 
εξής: 


«Από το μέσο όρο αποδοχών που προκύπτει κατά τον 
τρόπο που προβλέπεται από την παράγραφο αυτή, λαμ- 
βάνονται: 

α) ολόκληρο το ποσό μέχρι 100 ευρώ, β) ποσοστό 50% 
για τμήμα των αποδοχών από 100,01 ευρώ μέχρι 150 ευ¬ 
ρώ, γ) ποσοστό 25% για το τμήμα των αποδοχών από 
150,01 ευρώ και άνω.» 

Άρθρο 28 

1. Οι εισφορές χρονικών περιόδων απασχόλησης έως 
31.12.2001 καταβάλλονται από 1.1.2002 σε ευρώ και χο¬ 
ρηγούνται ένσημα ίσης συνολικής αξίας σε δραχμές μέ¬ 
χρι 29.3.2002. 

2. Από 1.1.2002 και μέχρι την εφαρμογή του Ολοκλη¬ 
ρωμένου Πληροφοριακού Συστήματος (Ο.Π.Σ.-Ι.Κ.Α.) σε 
ελέγχους που διενεργούνται και αφορούν χρονικές πε¬ 
ριόδους απασχόλησης μέχρι 31.12.2001, η εμφάνιση 
των σχετικών ποσών και οι κατά περίπτωση υπολογισμοί 
στους Χρηματικούς Καταλόγους, στις οικείες Εκθέσεις 
Ελέγχου και στις εκδιδόμενες καταλογιστικές Πράξεις 
γίνονται οε δραχμές και οι καταλογιζόμενες τελικά ει¬ 
σφορές και λοιπές επιβαρύνσεις μετατρέπονται σε ευρώ 
με βάση τη σταθερή ισοτιμία δραχμής-ευρώ και σύμφω¬ 
να με τους γενικούς κανόνες μετατροπής και στρογγυ¬ 
λοποίησης. 

Άρθρο 29 

Το τελευταίο εδάφιο της περίπτωσης β' της παραγρά¬ 
φου 1 του άρθρου 50 του ν. 2676/1999 αντικαθίσταται 
ως εξής: 

«Για τον προσδιορισμό της αρμοδιότητας, τα ως άνω 
ρυθμιζόμενα ποσά στρογγυλοποιούνται στα χίλια ευρώ. 
Τα ποσά μέχρι πεντακόσια ευρώ παραλείπονται, τα δε 
πάνω από πεντακόσια ευρώ στρογγυλοποιούνται στην 
επόμενη χιλιάδα.» 

Άρθρο 30 

Η παράγραφος 1 του άρθρου 51 του ν. 2676/1999 αντι¬ 
καθίσταται ως εξής: 

«1. Αίτημα χορήγησης διευκόλυνσης τμηματικής κατα¬ 
βολής ληξιπρόθεσμων οφειλών εξετάζεται από το αρμό¬ 
διο όργανο, με κύριο κριτήριο τη συμπεριφορά του οφει¬ 
λέτη και την αιτία για την οποία ζητείται διευκόλυνση. 

Με απόφαση του αρμόδιου οργάνου παρέχεται η ευ¬ 
χέρεια τμηματικής εξόφλησης μέχρι είκοσι τέσσερις ισό¬ 
ποσες μηνιαίες δόσεις με την προϋπόθεση καταβολής 
των τρεχουσών εισφορών και προκαταβολής: 

α. για ποσό οφειλής μέχρι εκατό χιλιάδες ευρώ ποσο¬ 
στό 12%, 

β. για ποσό οφειλής μεγαλύτερο των εκατό χιλιάδων 
έως και τριακόσιες χιλιάδες ευρώ ποσοστό 10%, 

γ. για ποσό οφειλής μεγαλύτερο των τριακοσίων χι¬ 
λιάδων ευρώ ποσοστό 8%. 

Κάθε μηνιαία δόση δεν μπορεί να είναι μικρότερη του 
ποσού των έξι τεκμαρτών ημερομισθίων της 6ης ασφαλι¬ 
στικής κλάσης, όπως θα ισχύει κάθε φορά, στρογγυλο- 
ποιείται δε σε δεκάδα ευρώ. 

Τα ποσά μέχρι πέντε ευρώ παραλείπονται, τα δε πάνω 
από πέντε ευρώ στρογγυλοποιούνται στην επόμενη δε¬ 
κάδα ευρώ.» 

Άρθρο 31 

Ι.Το άρθρο 53 του ν. 2676/1999 αντικαθίσταται ως 
εξής: 

«Η αίτηση για τη χορήγηση διευκόλυνσης τμηματικής 
καταβολής εξετάζεται από το αρμόδιο όργανο, εφόσον 
έχει καταβληθεί παράβολο υπέρ του Ι.Κ.Α. και έχει επι- 
συναφθεί γραμμάτιο είσπραξής του. 

Το ποσό του παράβολου που πρέπει να καταβληθεί εί¬ 
ναι ίσο: 

α. Με ένα τεκμαρτό ημερομίσθιο της 6ης ασφαλιστι¬ 
κής κλάσης, όπως ισχύει κάθε φορά, για οφειλή μέχρι έξι 
χιλιάδες ευρώ. 

β. Με τέσσερα τεκμαρτά ημερομίσθια της 6ης ασφαλι¬ 
στικής κλάσης, όπως ισχύει κάθε φορά, για οφειλές με¬ 
γαλύτερες των έξι χιλιάδων ευρώ μέχρι του ποσού που 
ρυθμίζει ο διευθυντής του υποκαταστήματος ή του τα¬ 
μείου είσπραξης εσόδων Ι.Κ.Α.. 

γ. Με δέκα τεκμαρτά ημερομίσθια της 6ης ασφαλιστι¬ 
κής κλάσης, όπως ισχύει κάθε φορά, για οφειλές αρμο¬ 
διότητας της Επιτροπής Αναστολών. 

Τα ποσά των ανωτέρω παραβολών στρογγυλοποιού- 
νται σε δεκάδες ευρώ. Τα ποσά μέχρι πέντε ευρώ παρα- 
λείπονται, τα πάνω από πέντε ευρώ στρογγυλοποιούνται 
στην επόμενη δεκάδα ευρώ, εισπραττόμενα δε αποτε¬ 
λούν έσοδα του Ι.Κ.Α.. 

Το ύψος του παράβολου αναπροσαρμόζεται με τροπο¬ 
ποίηση του Κανονισμού Ασφάλισης Ι.Κ.Α..» 

2. Το άρθρο 58 του ν. 2676/1999 αντικαθίσταται ως 
εξής: 

«Οφειλές που προέρχονται από επιχειρήσεις και εργο¬ 
δότες οικοδομικών και τεχνικών έργων, που είναι βεβαι¬ 
ωμένες στα ταμεία είσπραξης εσόδων και στις ταμειακές 
υπηρεσίες του Ι.Κ.Α. και προέρχονται από εισφορές, 
πρόσθετα τέλη, πρόστιμα, επιβαρύνσεις και προσαυξή¬ 
σεις εισφορών υπέρ αυτού, καθώς και υπέρ τρίτων, δια¬ 
γράφονται, όταν το ποσό της κύριας οφειλής από εισφο¬ 
ρές κατά οφειλέτη δεν υπερβαίνει τα πενήντα ευρώ 
(17.038 δραχμές) και δεν έχει επιτευχθεί η είσπραξή 
τους μέσα σε δέκα έτη από τη λήξη του οικονομικού 
έτους μέσα στο οποίο βεβαιώθηκαν. 

Επίσης διαγράφονται οι βεβαιωμένες οφειλές, από τις 
παραπάνω υπηρεσίες του Ι.Κ.Α. που προέρχονται: 

α. Από οποιαδήποτε αιτία υπέρ αυτού και ανέρχονται 
στο ποσό των εκατό ευρώ (34.075 δραχμές), εφόσον δεν 
έχει επιτευχθεί η είσπραξή τους μέσα σε δέκα έτη από 
τη λήξη του οικονομικού έτους μέσα στο οποίο βεβαιώ¬ 
θηκαν. 

β. Από οφειλέτες που απεβίωσαν χωρίς να αφήσουν 
οποιαδήποτε περιουσία και οι κληρονόμοι τους αποποιή¬ 
θηκαν την επαχθείσα κληρονομιά και από το Δημόσιο ως 
κληρονόμο με το ευεργέτημα της απογραφής. 

γ. Από οφειλέτες των οποίων εκποιήθηκαν αναγκαστι¬ 
κά, σύμφωνα με τις διατάξεις του ν.δ. 356/1974, τα πε¬ 
ριουσιακά τους στοιχεία και η επί δέκα έτη από τη βεβαί¬ 
ωση του χρέους επιδίωξη της είσπραξης των υπόλοιπων 
χρεών, παρά τη λήψη των ληφθέντων αναγκαστικών μέ¬ 
τρων, δεν απέδωσε. 

Η διαγραφή σε όλες τις ανωτέρω περιπτώσεις γίνεται 
με πράξεις του διευθυντή του ταμείου είσπραξης εσό¬ 
δων Ι.Κ.Α. ή της οικείας μονάδας όπου ανήκει οργανικά η 
ταμειακή υπηρεσία. 

Δεν λαμβάνονται αναγκαστικά μέτρα εκτέλεσης 


εκτός από το μέτρο της κατάσχεσης απαιτήσεων εις χεί- 
ρας τρίτων, εφόσον το σύνολο των βεβαιωμένων και λη¬ 
ξιπρόθεσμων οφειλών στα ταμεία είσπραξης και στις τα¬ 
μειακές υπηρεσίες του Ι.Κ.Α., που προέρχονται από κύ¬ 
ριες εισφορές υπέρ αυτού ή υπέρ τρίτων, δεν υπερβαί¬ 
νουν τα εκατό ευρώ (34.075 δραχμές). 

Δεν ενεργείται βεβαίωση στα ταμεία είσπραξης εσό¬ 
δων και στις ταμειακές υπηρεσίες του Ι.Κ.Α. τίτλων εί¬ 
σπραξης που αφορούν αυτοτελή πρόσθετα τέλη επιχει¬ 
ρήσεων, εφόσον το οφειλόμενο ποσό κατά οφειλέτη δεν 
υπερβαίνει τα είκοσι ευρώ (6.815 δραχμές). 

Χρηματικές απαιτήσεις κατά του Ι.Κ.Α., από αχρεωστή- 
τως καταβληθείσες εισφορές, μέχρι του ποσού των πέ¬ 
ντε ευρώ (1.704 δραχμές) δεν αποδίδονται στους δικαι¬ 
ούχους. 

Τα ανωτέρω αναγραφόμενα ποσά δύνανται να ανα¬ 
προσαρμόζονται με απόφαση του Υπουργού Εργασίας 
και Κοινωνικών Ασφαλίσεων, ύστερα από πρόταση του 
Δ.Σ. του Ι.Κ.Α..» 

Άρθρο 32 

Η παράγραφος 1 του άρθρου 6 του ν. 2874/2000 αντι¬ 
καθίσταται ως εξής: 

«1. Μειώνεται κατά δύο ποσοστιαίες μονάδες η υπέρ 
του κλάδου κύριας σύνταξης του Ι.Κ.Α. εισφορά του ερ¬ 
γοδότη για τους μισθωτούς πλήρους απασχόλησης που 
παρέχουν εξαρτημένη εργασία, αμειβόμενοι με μηνιαίο 
μισθό ή με ημερομίσθιο, εφόσον πραγματοποιούν ημέ¬ 
ρες εργασίας ίσες με τον αριθμό των εργάσιμων ημερών 
κατά μήνα. Η μείωση παρέχεται εφόσον οι μηνιαίες απο¬ 
δοχές, μη συνυπολογισμένων των υπερωριών, δεν 
υπερβαίνουν τα εξακόσια ευρώ. 

Η μείωση υπολογίζεται μόνο στις εμπροθέσμως κατα¬ 
βαλλόμενες εισφορές.» 

Άρθρο 33 

Η πρώτη περίοδος μετά την περίπτωση β' του τέταρ¬ 
του εδαφίου της περίπτωσης γ' της παραγράφου 2 του 
άρθρου 4 του ν.2556/1997, που προστέθηκε με την πα¬ 
ράγραφο 1 του άρθρου 24 του ν.2874/2000, τροποποιεί¬ 
ται ως εξής: 

«Στις προαναφερόμενες ρυθμίσεις των 48 και 36 δό¬ 
σεων, η κάθε δόση δεν μπορεί να είναι μικρότερη των 
ενενήντα ευρώ.» 

Άρθρο 34 

Το πρώτο εδάφιο της παραγράφου 2 του άρθρου 2 του 
ν.δ. 3710/1957, όπως αντικαταστάθηκε με το πρώτο εδά¬ 
φιο της περίπτωσης Β' του άρθρου 5 του ν. 861/1979, 
αντικαθίσταται ως ακολούθως: 

«2. Ο Διοικητής του Ι.Κ.Α. αποφασίζει για την έγκριση 
κάθε είδους δαπάνης μέχρι ποσού έξι χιλιάδων ευρώ και 
για τη χορήγηση πάγιων προκαταβολών μέχρι του ίδιου 
ποσού, καθορίζοντας συγχρόνως και τους όρους πραγ- 
ματοποιήσεως αυτών.» 

Άρθρο 35 

1 - Τα ποσά κύριας σύνταξης που έχουν χορηγηθεί ή 
πρόκειται να χορηγηθούν μέχρι 31.12.2001 από τον 

Ο.Γ.Α., σύμφωνα με τις διατάξεις των άρθρων 9 και 10 
του ν.2458/1997, επανυπολογίζονται σε ευρώ την 

1.1.2002 ως εξής: 

α) Τα ποσά των ασφαλιστικών κατηγοριών του άρθρου 
4 του ν. 2458/1997 μετατρέπονται από δραχμές σε ευρώ 
αναδρομικά από 1.1.1998 σύμφωνα με τις διατάξεις της 
παραγράφου 1 του άρθρου 2 του ν. 2842/2000. 

β) Τα ποσά του ημερομισθίου του ανειδίκευτου εργάτη 
που ίσχυαν από 1.1.1988 μετατρέπονται από δραχμές σε 
ευρώ, σύμφωνα με τις διατάξεις της παραγράφου 1 του 
άρθρου 2 του ν. 2842/2000. 

Ο υπολογισμός των ποσών των συντάξεων που προ- 
βλέπεται από τις διατάξεις των παραγράφων 1 και 3 του 
άρθρου 9 του ν. 2458/1997 θα γίνει με βάση τα ποσά που 
θα προκύψουν από τις παραπάνω μετατροπές. Τα τελικά 
ποσά των συντάξεων θα στρογγυλοποιούνται στην αμέ¬ 
σως επόμενη πεντάδα εκατοστών του ευρώ. 

2. Τα ποσά πρόσθετης σύνταξης που έχουν χορηγηθεί 
ή πρόκειται να χορηγηθούν μέχρι 31.12.2001 από τον 
Ο.Γ.Α., σύμφωνα με τις διατάξεις των άρθρων 6 και 7 του 
ν. 1745/1987, επανυπολογίζονται σε ευρώ την 1.1.2002 
ως εξής: 

Τα ποσά του ημερομισθίου του ανειδίκευτου εργάτη 
που ίσχυαν από 1.1.1988 μετατρέπονται από δραχμές σε 
ευρώ, σύμφωνα με τις διατάξεις της παραγράφου 1 του 
άρθρου 2 του ν. 2842/2000. 

Ο υπολογισμός των ποσών των συντάξεων που προ- 
βλέπεται από τις διατάξεις του άρθρου 7 του 
ν. 1745/1987 θα γίνει με βάση τα ποσά που θα προκύ¬ 
ψουν από την παραπάνω μετατροπή. Τα τελικά ποσά των 
συντάξεων θα στρογγυλοποιούνται στην αμέσως επόμε¬ 
νη πεντάδα εκατοστών του ευρώ. 

3. Τυχόν διαφορές ποσών που θα προκύψουν από τον 
ανωτέρω τρόπο επανυπολογισμού των συντάξεων δεν 
αναζητούνται ούτε καταλογίζονται. 

4. Οι διατάξεις της παραγράφου 5 του άρθρου 9 του 
ν. 2458/1997 και της παραγράφου 7 του άρθρου 7 του 
ν. 1745/1987 καταργούνται από της ισχύος τους. Από 

1.1.2002 και εφεξής τα ποσά της Κύριας και της Πρόσθε¬ 
της Σύνταξης του Ο.Γ.Α. θα στρογγυλοποιούνται στην 
αμέσως επόμενη πεντάδα εκατοστών του ευρώ. 

5. Τα τελικά ποσά των συντάξεων, προσαυξήσεων, 
βοηθημάτων, επιδομάτων και των εν γένει καταβαλλόμε¬ 
νων παροχών που απονέμει και καταβάλλει ο Ο.Γ.Α. από 

1.1.2002 στρογγυλοποιούνται στο πλησιέστερο λεπτό 
του ευρώ, επιφυλασσομένων των διατάξεων των παρα¬ 
γράφων 1, 2 και 4. Ποσά μέχρι μισό λεπτό παραλείπο- 
νται, ενώ ποσά μισού και πλέον λεπτού στρογγυλοποιού- 
νται στο επόμενο λεπτό, καταργουμένων αντιστοίχως 
των διατάξεων που ορίζουν διαφορετικά. 

6. Τα ποσά των ασφαλιστικών κατηγοριών του Κλάδου 
Κύριας Ασφάλισης του Ο.Γ.Α., καθώς και τα ποσά των 
συντάξεων, προσαυξήσεων, βοηθημάτων, επιδομάτων 
και των εν γένει παροχών που χορηγεί ο Ο.Γ.Α. αναπρο¬ 
σαρμόζονται σύμφωνα με τις ισχύουσες κάθε φορά δια¬ 
τάξεις και στρογγυλοποιούνται στο πλησιέστερο λεπτό 
του ευρώ. Ποσά μέχρι μισό λεπτό παραλείπονται, ενώ 
ποσά μισού και πλέον λεπτού στρογγυλοποιούνται στο 
επόμενο λεπτό, καταργουμένων αντιστοίχως των διατά¬ 
ξεων που ορίζουν διαφορετικά. 

Κατά τον ίδιο τρόπο στρογγυλοποιείται και το ποσό 
της μηνιαίας εισφοράς του Κλάδου Πρόσθετης Ασφάλι¬ 
σης, καθώς και το ποσό της μηνιαίας εισφοράς για σύ¬ 
νταξη και ασθένεια του Κλάδου Κύριας Ασφάλισης, κα- 


ταργουμένων αντιστοίχως των διατάξεων που ορίζουν 
διαφορετικά. 

Άρθρο 36 

1. Η παράγραφος 1 του άρθρου 21 του ν. 2873/2000 
(ΦΕΚ 285 Α') αντικαθίσταται ως ακολούθως: 

«1. Η προβλεπόμενη από τις διατάξεις της παραγρά¬ 
φου 6 του άρθρου 12 του ν.2458/1997 (ΦΕΚ 15 Α') αύξη¬ 
ση των ποσών των μηνιαίων βασικών συντάξεων που κα¬ 
ταβάλλονται από τον Ο.Γ.Α. (ν. 4169/1961) ορίζεται από 
1ης Ιανουάριου 2001 σε πέντε χιλιάδες δραχμές και από 
1 ης Ιανουάριου 2002 επίσης σε δεκατέσσερα και εξήντα 
επτά ευρώ.» 

2. Η περίπτωση θ' της παραγράφου 2 του άρθρου 14 
του ν.4169/1961, όπως προστέθηκε με την παράγραφο 2 
του άρθρου 18 του ν. 1140/1981, αντικαθίσταται ως ακο¬ 
λούθως: 

·<θ. Αποφασίζει περί της διενέργειας δαπανών κοινωνι¬ 
κού χαρακτήρα, επιβαλλομένων εκ της αποστολής του 
Οργανισμού, μέχρι του ποσού των τριών χιλιάδων ευρώ 
ετησίως.» 

Άρθρο 37 

1. Από 1ης Ιανουάριου 2002 η ειδική μηνιαία εισφορά 
υπέρ Λογαριασμού Αλληλεγγύης Φορέων Κοινωνικής 
Ασφάλισης (Λ.Α.Φ.Κ.Α.) επί των συντάξεων που χορη¬ 
γούν οι φορείς κύριας και επικουρικής ασφάλισης, πλην 
Ο.Γ.Α. και Ν.Α.Τ., υπολογίζεται επί των κάτωθι ποσών: 

- Για τμήμα σύνταξης μέχρι 397 ευρώ ποσοστό 1%. 

- Για τμήμα σύνταξης από 397,01 ευρώ μέχρι 587 ευρώ 
ποσοστό 2%. 

- Για τμήμα σύνταξης από 587,01 ευρώ μέχρι 881 ευρώ 
ποσοστό 3%. 

- Για τμήμα σύνταξης από 881,01 ευρώ μέχρι 1.174 ευ¬ 
ρώ ποσοστό 4%. 

- Για τμήμα σύνταξης από 1.174,01 ευρώ και άνω πο¬ 
σοστό 5%. 

Συντάξεις μέχρι 397 ευρώ δεν υπόκεινται σε εισφορά 
υπέρ Λ.Α.Φ.Κ.Α.. 

2. Από 1ης Ιανουάριου 2002 ο προβλεπόμενος από την 
παράγραφο 4β του άρθρου 11 του ν.δ. 3102/1954 (ΦΕΚ 
255 Α') κοινωνικός πόρος των 2 λεπτών της δραχμής 
για κάθε επιβατικό εισιτήριο διαδρομής για το τμήμα της 
σιδηροδρομικής γραμμής από το σταθμό Ομονοίας προς 
Κηφισιά μετατρέπεται στρογγυλοποιούμενος σε δύο ευ¬ 
ρώ για κάθε 34.075 εισιτήρια διαδρομής. 

3. Η προβλεπόμενη εισφορά υπέρ του Ταμείου Επικου¬ 
ρικής Ασφάλισης Αρτοποιών στρογγυλοποιείται και με- 
τατρέπεται σε 0,22 ευρώ για κάθε είκοσι πέντε χιλιό¬ 
γραμμα αλεύρων. 

Άρθρο 38 

Όπου στις ισχύουσες διατάξεις των Ασφαλιστικών Ορ¬ 
γανισμών αρμοδιότητας του Υπουργείου Εργασίας και 
Κοινωνικών Ασφαλίσεων αναφέρονται κλιμακούμενα και 
διαφοροποιούμενα κατά μία δραχμή ή κλάσμα αυτής πο¬ 
σά, τα οποία αποτελούν βάση υπολογισμού συντάξεων, 
εισφορών, επιδομάτων, εφάπαξ βοηθημάτων, προκατα¬ 
βολών επί τμηματικών καταβολών ληξιπρόθεσμων ει¬ 
σφορών, κατά τη μετατροπή τους σε ευρώ και μετά τη 
στρογγυλοποίησή τους, σύμφωνα με τους γενικούς κα- 

νόνες, διαχωρίζεται το αμέσως επόμενο ποσό του προη¬ 
γουμένου, με προσαύξηση ενός λεπτού ευρώ (0,01). 

Η ανωτέρω διάταξη εφαρμόζεται μόνο στις περιπτώ¬ 
σεις εκείνες οι οποίες δεν ρυθμίζονται ειδικά στον παρό¬ 
ντα νόμο. 

Άρθρο 39 

1. Η περίπτωση β' της παραγράφου 2 του άρθρου 38 
του ν. 3239/1955 (ΦΕΚ 125 Α') αντικαθίσταται ως εξής: 

«β) Από την επιβολή ειδικής εισφοράς 0,15 ευρώ για 
κάθε 100 τόννους σίτου προέλευσης εξωτερικού ή εσω¬ 
τερικού, που εκφορτώνεται σε λιμένα ή όρμο με μηχανι¬ 
κά μέσα (Σιλό) του Ο.Λ.Π. ή των κυλινδρόμυλων ή άλλων 
οργανώσεων ή οργανισμών. Η ειδική αυτή εισφορά βα¬ 
ρύνει τον υπόχρεο για την καταβολή των δικαιωμάτων 
εκφόρτωσης σιτηρών δια των μηχανικών μέσων (Σιλό).» 

2. Η ισχύς των διατάξεων του κεφαλαίου αυτού αρχί¬ 
ζει την 1.1.2002. 

ΚΕΦΑΛΑΙΟ ΠΕΜΠΤΟ 
ΛΟΙΠΕΣ ΔΙΑΤΑΞΕΙΣ 

Άρθρο 40 

1. Τα δύο πρώτα εδάφια της παραγράφου 1 του άρ¬ 
θρου 14 του ν. 2458/1997 (ΦΕΚ 15 Α') αντικαθίστανται 
ως εξής: 

«Συνιστάται στον Οργανισμό Γεωργικών Ασφαλίσεων 
(Ο.Γ.Α) αυτοτελής Κλάδος Υγείας. Σκοπός του Κλάδου 
αυτού είναι η παροχή στους ασφαλισμένους και συντα¬ 
ξιούχους του Ο.Γ.Α., καθώς και στα μέλη οικογένειας 
τους, παροχών ασθένειας σε είδος και σε χρήμα. 

Ο κλάδος έχει οικονομική και λογιστική αυτοτέλεια. Ο 
προϋπολογισμός, απολογισμός και ισολογισμός του 
Κλάδου περιλαμβάνονται αυτοτελώς στο γενικό προϋ¬ 
πολογισμό, απολογισμό και ισολογισμό του Ο.Γ.Α.. Με 
απόφαση του Υπουργού Εργασίας και Κοινωνικών 
Ασφαλίσεων καθορίζονται οι δαπάνες διοίκησης ύστερα 
από γνώμη του Δ.Σ. του Ο.Γ.Α.. 

Πόροι του κλάδου είναι η εισφορά ασφαλισμένου και 
συνταξιούχου, που προβλέπεται από τις παραγράφους 2 
και 3, η κρατική επιχορήγηση, καθώς και κάθε άλλος νο¬ 
μοθετημένος πόρος.» 

2. Στο τέλος της παραγράφου 1 του άρθρου 14 του ν. 
2458/1997 προστίθεται εδάφιο που έχει ως εξής: 

«Μέχρι την έκδοση του κατά τα ανωτέρω προβλεπόμε- 
νου Κανονισμού, ο Κλάδος Υγείας διέπεται από την 
ισχύουσα για την περίθαλψη των ασφαλισμένων του 
Ο.Γ.Α. νομοθεσία.» 

3. Η παράγραφος 4 του άρθρου 14 του ν. 2458/1997 
καταργείται. 

4. Οι διατάξεις του άρθρου 14 του ν.δ. 4277/1962 (ΦΕΚ 
191 Α'), όπως ισχύει μετά την τροποποίησή του με το 
άρθρο 17 του ν. 1469/1984 και την παράγραφο 2 του άρ¬ 
θρου 30 του ν.1759/1988 (ΦΕΚ 50 Α'), ισχύουν και στην 
περίπτωση που ο ένας από τους φορείς στους οποίους 
υπάγεται ο ασφαλισμένος είναι ο Ο.Γ.Α.. Σε περίπτωση 
που δεν επιλεγεί ο Ο.Γ.Α. ως φορέας ασθένειας, δεν κα¬ 
ταβάλλονται οι εισφορές του κλάδου. 

5. Η παράγραφος 4α του άρθρου 13 του ν.1140/ 1981 
(ΦΕΚ 68 Α') αντικαθίσταται ως εξής: 

«4. α. Σε περίπτωση νοσηλείας ασφαλισμένου του 


Ο.Γ.Α. κατά τη διάρκεια προσωρινής διαμονής του σε 
χώρα του εξωτερικού, ο Ο.Γ.Α. αποδίδει δαπάνες νοση¬ 
λείας, εφόσον αυτή οφείλεται σε βίαιο ή αιφνίδιο ή ανα¬ 
πότρεπτο συμβάν, κατά την κρίση των αρμόδιων κατά 
νόμο Ειδικών Υγειονομικών Επιτροπών, και μέχρι: α) του 
ποσού του τιμολογίου του συνολικού ενοποιημένου νο¬ 
σηλίου, ανάλογα με το περιστατικό, εφόσον για τη νοση¬ 
λεία των περιστατικών αυτών στην Ελλάδα ο Ο.Γ.Α. κα¬ 
ταβάλει ενοποιημένο νοσήλιο, ή β) του διπλάσιου του 
ποσού του ημερήσιου ενοποιημένου νοσηλίου νοσοκο¬ 
μείου κατά νοσηλευτικό τομέα.» 

Άρθρο 41 

1. Η παράγραφος 1 του άρθρου 12 του ν. 2458/1997 
αντικαθίσταται ως ακολούθως: 

«1. Όσοι καθίστανται συνταξιούχοι λόγω γήρατος δι¬ 
καιούνται παράλληλα και τη συνταξιοδοτική παροχή που 
προβλέπεται από το άρθρο 4 του ν.4169/1961, εφόσον 
πληρούν τις προϋποθέσεις του ανωτέρω άρθρου. 

Οσοι καθίστανται συνταξιούχοι λόγω γήρατος με δε¬ 
καπέντε τουλάχιστον έτη ασφάλισης στον Ο.Γ.Α. δικαι¬ 
ούνται με τις ίδιες χρονικές προϋποθέσεις και τη συντα- 
ξιοδοτική παροχή, που προβλέπεται από το άρθρο 4 του 
ν.4169/1961, όπως τροποποιήθηκε και ισχύει, επιφυλασ- 
σομένων των διατάξεων του δ' εδαφίου της παραγρά¬ 
φου 1 του άρθρου 4 του ν.4169/1961.» 

Όσοι καθίστανται συνταξιούχοι λόγω αναπηρίας δι¬ 
καιούνται με τις ίδιες προϋποθέσεις και τη συνταξιοδοτι- 
κή παροχή του ν.δ. 4575/1966, όπως τροποποιήθηκε και 
ισχύει, επιφυλασσομένων των διατάξεων του δ' εδαφί¬ 
ου της παραγράφου 1 του άρθρου 4 του ν. 4169/1961.» 

Οι ανωτέρω διατάξεις εφαρμόζονται και στις εκκρε¬ 
μείς υποθέσεις. 

2. Η παράγραφος 4 του άρθρου 6 του ν. 2458/1997, 
που προστέθηκε με το άρθρο 9 του ν. 2747/1999, αντικα¬ 
θίσταται ως εξής: 

«Οι διατάξεις της παραγράφου 3 έχουν εφαρμογή και 
για τα πρόσωπα που έχουν συνταξιοδοτηθεί ή θα συντα- 
ξιοδοτηθούν σύμφωνα με τις διατάξεις του ν. 4575/1966, 
όπως τροποποιήθηκε και ισχύει.» 

Άρθρο 42 

1. Ο λογαριασμός Προνοίας του Ταμείου Επικουρικής 
Ασφάλισης, Πρόνοιας και Κοινής Διανομής Πωλητών 
Βενζίνης Αθηνών, Πειραιώς και Περιχώρων, που είχε συ- 
σταθεί με τις διατάξεις της παραγράφου 1 του άρθρου 1 
του α.ν.1606/1939 (ΦΕΚ 50 Α'), καταργείται την πρώτη 
ημέρα του τρίτου μήνα από τη δημοσίευση του νόμου 
αυτού. Το Ταμείο μετονομάζεται σε Ταμείο Επικουρικής 
Ασφάλισης και Κοινής Διανομής Πρατηριούχων Υγρών 
Καυσίμων. 

Με απόφαση του Υπουργού Εργασίας και Κοινωνικών 
Ασφαλίσεων, ύστερα από γνώμη του Διοικητικού Συμ¬ 
βουλίου του Ταμείου και γνώμη του Συμβουλίου Κοινωνι¬ 
κής Ασφάλισης, κατανέμονται οι πόροι του Ταμείου με¬ 
ταξύ του κλάδου Επικουρικής Ασφάλισης και του κλάδου 
Κοινής Διανομής. 

Με όμοια απόφαση τροποποιούνται, συμπληρώνονται 
και αντικαθίστανται καταστατικές διατάξεις και ο Κανο¬ 
νισμός Παροχών των δύο εναπομεινάντων κλάδων του 
Ταμείου. 

2. Στο τέλος της παραγράφου 3 του άρθρου 12 του 
ν.2676/1999 (ΦΕΚ 1 Α') προστίθεται περίπτωση γ' ως 
εξής: 

«γ) Καταρτίζεται Κανονισμός Λογιστικής και Οικονομι¬ 
κής Λειτουργίας του Οργανισμού Ασφάλισης Ελευθέ¬ 
ρων Επαγγελματιών (Ο.Α.Ε.Ε.). Με τον Κανονισμό αυ¬ 
τόν ρυθμίζονται και τα οικονομικά θέματα των καταργού- 
μενων Ταμείων.» 

Άρθρο 43 

Στο τέλος της περίπτωσης γ' της παραγράφου 2 του 
άρθρου 13 του ν. 2703/1999 (ΦΕΚ 72 Α') προστίθεται 
εδάφιο που έχει ως εξής: 

«Το ως άνω εφάπαξ κατ’ έτος ποσό χορηγείται και 
στους φαρμακοποιούς του Ο.Γ.Α. και των ασφαλιστικών 
ταμείων, που εποπτεύονται από τη Γενική Γραμματεία 
Κοινωνικών Ασφαλίσεων. Με απόφαση των Υπουργών 
Εθνικής Οικονομίας και Οικονομικών και Εργασίας και 
Κοινωνικών Ασφαλίσεων καθορίζεται το ύψος του εφά¬ 
παξ ποσού, ο χρόνος και ο τρόπος της καταβολής του, 
τα κριτήρια ελέγχου και αξιολόγησης για την αποτελε¬ 
σματική εφαρμογή της φαρμακευτικής πολιτικής στα 
ασφαλιστικά ταμεία, καθώς και κάθε άλλη αναγκαία λε¬ 
πτομέρεια.» 

Άρθρο 44 

1. Με κοινές αποφάσεις των Υπουργών Εθνικής Οικο¬ 
νομίας και Οικονομικών και Εργασίας και Κοινωνικών 
Ασφαλίσεων καθορίζονται στο πλαίσιο του ν.2860/2000 
(ΦΕΚ 251 Α') ειδικότερα θέματα που αφορούν τις προϋ¬ 
ποθέσεις, τις διαδικασίες, τους όρους, τα όργανα και κά¬ 
θε άλλη αναγκαία λεπτομέρεια σχετικά με τη διαχείριση, 
παρακολούθηση, χρηματοδότηση, έλεγχο, εφαρμογή ή 
άλλη συναφή ενέργεια που συνδέεται με την εκτέλεση 
πράξεων, οι οποίες συγχρηματοδοτούνται από το Ευρω¬ 
παϊκό Κοινωνικό Ταμείο. 

2. Με κοινές αποφάσεις των Υπουργών Εθνικής Οικο¬ 
νομίας και Οικονομικών, Εσωτερικών, Δημόσιας Διοίκη¬ 
σης και Αποκέντρωσης, Εργασίας και Κοινωνικών Ασφα¬ 
λίσεων, Υγείας και Πρόνοιας και των κατά περίπτωση 
συναρμόδιων Υπουργών ορίζονται στο πλαίσιο του 
ν.2860/2000 (ΦΕΚ 251 Α') ειδικότερα θέματα σχετικά με 
τον τρόπο, τη διαδικασία, το σχεδίασμά, το συντονισμό, 
τη διοίκηση, τη διαχείριση, την παρακολούθηση, τον 
έλεγχο και την αξιολόγηση των συγχρηματοδοτούμε- 
νων από το Ευρωπαϊκό Κοινωνικό Ταμείο (Ε.Κ.Τ.) ενερ¬ 
γειών που εντάσσονται στα Περιφερειακά Επιχειρησια¬ 
κά Προγράμματα (Π.Ε.Π.) του Γ' Κοινοτικού Πλαισίου 
Στήριξης (Κ.Π.Σ.) και αφορούν στη λειτουργία μονάδων 
όπως: Βρεφικοί Σταθμοί, Βρεφονηπιακοί Σταθμοί, Βρε¬ 
φονηπιακοί Σταθμοί Ολοκληρωμένης Φροντίδας, Παιδι¬ 
κοί Σταθμοί, Κέντρα Δημιουργικής Απασχόλησης Παι¬ 
διών, Κέντρα Δημιουργικής Απασχόλησης Παιδιών με 
Αναπηρία «Βοήθεια στο Σπίτι», «Κέντρα Ημερήσιας Φρο¬ 
ντίδας Ηλικιωμένων» (Κ.Η.Φ.Η.). 

3. Η ισχύς του άρθρου αυτού αρχίζει από τις 
14.11.2000, ημερομηνία έναρξης της ισχύος του ν. 
2860/2000. 

Άρθρο 45 

Η παράγραφος 4 του άρθρου 9 του ν.2512/1997 (ΦΕΚ 
138 Α') αντικαθίσταται ως ακολούθως: 


«4. Με απόφαση του Υπουργού Εργασίας και Κοινωνι¬ 
κών Ασφαλίσεων μετά από σύμφωνη γνώμη του Δ.Σ. του 
Τ.Π.Δ.Υ. δύναται να αυξάνεται από 1.1.2002 και εφεξής 
το προβλεπόμενο εφάπαξ βοήθημα από τις παραγρά¬ 
φους 2 και 3 σε ποσοστό που ορίζεται με βάση τα οικο¬ 
νομικά δεδομένα του Τ.Π.Δ.Υ..» 

Άρθρο 46 

Το πρώτο εδάφιο της παραγράφου 2 του άρθρου 2 του 
ν. 2874/2000 (ΦΕΚ 286 Α') αντικαθίσταται ως εξής: 

«Το Συμβούλιο είναι επταμελές και συγκροτείται με 
απόφαση του Υπουργού Εργασίας και Κοινωνικών 
Ασφαλίσεων από πρόσωπα κύρους ιδιαίτερης επιστημο¬ 
νικής κατάρτισης και εμπειρίας στα αντικείμενα της 
προηγούμενης παραγράφου.» 

Στο τέλος του ίδιου άρθρου προστίθεται παράγραφος 
7 ως εξής: 

«7. Με απόφαση των Υπουργών Εθνικής Οικονομίας 
και Οικονομικών και Εργασίας και Κοινωνικών Ασφαλί¬ 
σεων μπορεί να καθορίζονται, κατά παρέκκλιση από κά¬ 
θε άλλη διάταξη, οι κάθε είδους αποζημιώσεις και απο¬ 
δοχές του Προέδρου και των μελών του Συμβουλίου 
Εμπειρογνωμόνων Απασχόλησης και Κοινωνικής Ασφά¬ 
λισης.» 

Άρθρο 47 

Η παράγραφος 2 του άρθρου 12 του ν. 2676/1999 τρο¬ 
ποποιείται ως ακολούθως: 

«2. Με προεδρικό διάταγμα, που εκδίδεται μέσα σε έξι 
μήνες από την έναρξη ισχύος του παρόντος, με πρόταση 
των Υπουργών Εθνικής Οικονομίας και Οικονομικών, 
Εσωτερικών, Δημόσιας Διοίκησης και Αποκέντρωσης και 
Εργασίας και Κοινωνικών Ασφαλίσεων, μετά από γνώμη 
του Διοικητικού Συμβουλίου του Ο.Α.Ε.Ε., η οποία λαμ- 
βάνεται με βάση πόρισμα Επιτροπής που συγκροτείται 
με απόφαση του Υπουργού Εργασίας και Κοινωνικών 
Ασφαλίσεων, εκδίδεται ο Οργανισμός του Ο.Α.Ε.Ε., ως 
προς το περιεχόμενο του οποίου εφαρμόζονται οι διατά¬ 
ξεις των παραγράφων 1, 2 και 3 του άρθρου 20 του ν. 
2503/1997 (ΦΕΚ 107 Α'). Με το ίδιο προεδρικό διάταγμα 
προβλέπεται και η μεταφορά των θέσεων και του υπηρε- 
τούντος προσωπικού του Ταμείου Επαγγελματιών Βιο- 
τεχνών Ελλάδος (Τ.Ε.Β.Ε.), του Ταμείου Ασφαλίσεων 
Εμπόρων (Τ.Α.Ε.) και του Ταμείου Συντάξεων Αυτοκινη¬ 
τιστών (Τ.Σ.Α.), στον Ο.Α.Ε.Ε..» 

Άρθρο 48 

1. Τα εδάφια α' και β' της παραγράφου 3 του άρθρου 
5 του ν.δ. 3789/1957 (ΦΕΚ 210 Α') τροποποιούνται ως 
ακολούθως: 

«Με απόφαση του Υπουργού Εργασίας και Κοινωνι¬ 
κών Ασφαλίσεων δύναται να ορίζεται παράβολο το 
οποίο κατατίθεται υπέρ του ειδικού λογαριασμού του 
Ανωτάτου Συμβουλίου Εργασίας, που τηρείται στην 
Εθνική Τράπεζα της Ελλάδος, για την υποβολή και συζή¬ 
τηση ή την τροποποίηση παντός κανονισμού εργασίας 
καταρτιζομένου σύμφωνα με τις διατάξεις του ν.δ. 
3789/1957 (ΦΕΚ 210 Α'). 

Από την υποχρέωση καταβολής του ανωτέρω παράβο¬ 
λου εξαιρούνται οι επιχειρήσεις και οι εκμεταλλεύσεις 
ασκούμενες υπό του Δημοσίου ή για λογαριασμό αυτού.» 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


4035 


2. Η Κεντρική Επιτροπή Εποπτείας και Συντονισμού 
Εφαρμογής του ν. 2643/1998 που συγκροτείται με από¬ 
φαση του Υπουργού Εργασίας και Κοινωνικών Ασφαλί¬ 
σεων μπορεί να αποτελείται και από μέλος του Νομικού 
Συμβουλίου του Κράτους που υπηρετεί στο Γραφείο Νο¬ 
μικού Συμβούλου του Υπουργείου. 

3. Το πρώτο εδάφιο της παραγράφου 1 του άρθρου 3 
του ν. 2643/1998, όπως τροποποιήθηκε με την παράγρα¬ 
φο 3 του άρθρου 31 του ν. 2956/2001 (ΦΕΚ 258 Α'), 
αντικαθίσταται ως εξής: 

«1. Οι δημόσιες υπηρεσίες, τα νομικά πρόσωπα δημο¬ 
σίου δικαίου (Ν.Π.Δ.Δ.) και οι οργανισμοί τοπικής αυτο¬ 
διοίκησης (Ο.Τ.Α.) κάθε βαθμίδας υποχρεούνται να διορί¬ 
ζουν ή να προσλαμβάνουν πρόσωπα προστατευόμενα 
από το άρθρο 1, χωρίς διαγωνισμό ή επιλογή, σε θέσεις 
που αντιστοιχούν στο πέντε τοις εκατό (5%) του συνό¬ 
λου των θέσεων που προκηρύσσονται κάθε φορά.» 

Άρθρο 49 

Ολοκλήρωση της εκκαθάρισης της ΕΑ.ΒΙ.Π.Υ. Α.Ε. 

1. Η εκκαθάριση της ανώνυμης εταιρείας υπό την επω¬ 
νυμία «Ελληνική Βιομηχανία Προϊόντων Υγείας» 
(ΕΑ.ΒΙ.Π.Υ. Α.Ε.), εφόσον δεν έχει ολοκληρωθεί μέχρι τη 
δημοσίευση του παρόντος νόμου, θεωρείται ότι έχει πε- 
ρατωθεί μετά την πάροδο τριών μηνών από την ημερο¬ 
μηνία ισχύος του. 

2. Εντός μηνάς από του πέρατος της εκκαθάρισης, κα¬ 
τά την παράγραφο 1 του παρόντος άρθρου: 

α) Θα καταρτισθούν, δημοσιευθούν και εγκριθούν οι 
τελικές οικονομικές καταστάσεις της ΕΑ.ΒΙ.Π.Υ. Α.Ε., θα 
υποβληθεί η οριστική δήλωση φορολογίας εισοδήματος 
για την ΕΑ.ΒΙ.Π.Υ. Α.Ε. και θα ολοκληρωθούν όλες οι επι¬ 
βαλλόμενες, από τις διατάξεις του κ.ν. 2190/1920, διαδι¬ 
κασίες. 

β) Όλα τα στοιχεία του ενεργητικού και του παθητικού 
της ΕΑ.ΒΙ.Π.Υ. Α.Ε., περιλαμβανομένων των κάθε φύσης 
δικαιωμάτων, αξιώσεων και υποχρεώσεων, ανεξάρτητα 
αν περιλαμβάνονται στον ισολογισμό ή στα βιβλία της 
μεταβιβάζονται αυτοδικαίως και χωρίς άλλη διαδικασία 
στον Εθνικό Οργανισμό Φαρμάκων (Ε.Ο.Φ.), ο οποίος εί¬ 
ναι και ο μοναδικός μέτοχος της πιο πάνω, υπό εκκαθά¬ 
ριση, ανώνυμης εταιρείας. 

Η μεταβίβαση των στοιχείων του ενεργητικού της 
ΕΑ.ΒΙ.Π.Υ. Α.Ε. προς τον Εθνικό Οργανισμό Φαρμάκων 
(Ε.Ο.Φ.) και κάθε άλλη πράξη που συνδέεται με αυτή, 
απαλλάσσονται από κάθε φόρο, εισφορά ή τέλος, περι- 
λαμβανομένου του τέλους χαρτοσήμου υπέρ του Δημο¬ 
σίου ή τρίτων. 

Μετά το πέρας των διαδικασιών κατά την παράγραφο 
αυτή λήγει η θητεία των εκκαθαριστών της ΕΑ.ΒΙ.Π.Υ. 
Α.Ε. και παύει αυτοδικαίως η εξουσία τους. 

Εκκρεμείς δίκες με διάδικο την ΕΑ.ΒΙ.Π.Υ. Α.Ε. συνεχί¬ 
ζονται στο όνομα του Εθνικού Οργανισμού Φαρμάκων 
(Ε.Ο.Φ.), ως ειδικού διαδόχου της ΕΑ.ΒΙ.Π.Υ. Α.Ε. χωρίς 
άλλη διατύπωση και δεν επέρχεται βίαιη διακοπή τους 
ούτε απαιτείται δήλωση περί επαναλήψεως τους. 

3. α) Για τους κάθε μορφής και κατηγορίας τηρούμε¬ 
νους τραπεζικούς ή επενδυτικούς λογαριασμούς, επ' 
ονόματι της ΕΑ.ΒΙ.Π.Υ, Α.Ε. και προκειμένου αυτοί να 
εξακολουθήσουν τηρούμενοι επ’ ονόματι του Εθνικού 
Οργανισμού Φαρμάκων (Ε.Ο.Φ.) αρκεί γραπτή, προς τού¬ 
το, δήλωση του Προέδρου του Διοικητικού Συμβουλίου 


του Εθνικού Οργανισμού Φαρμάκων (Ε.Ο.Φ.) προς το οι¬ 
κείο κατάστημα ή υποκατάστημα της αντίστοιχης Τρά¬ 
πεζας. 

β) Υστερα από αίτηση του Προέδρου του Διοικητικού 
Συμβουλίου του Εθνικού Οργανισμού Φαρμάκων 
(Ε.Ο.Φ.), και με βάση σχετική έκθεση των εκκαθαριστών, 
στην οποία περιγράφονται τα ακίνητα που ανήκουν κατά 
κυριότητα στην υπό εκκαθάριση τελούσα ανώνυμη εται¬ 
ρεία ΕΑ.ΒΙ.Π.Υ. σημειώνεται, ατελώς, στο βιβλίο μετα¬ 
γραφών του αρμόδιου υποθηκοφυλακείου η μεταβολή 
που επήλθε σύμφωνα και με την πρόβλεψη της παρα¬ 
γράφου 2 του παρόντος. 

4. Τυχόν απαιτήσεις τρίτων κατά της ΕΑ.ΒΙ.Π.Υ. Α.Ε. 
που υφίστανται κατά τη δημοσίευση του παρόντος, απο- 
σβένονται, αν εντός αποκλειστικής προθεσμίας ενός 
έτους από τη δημοσίευση αυτή δεν ασκηθούν δικαστι- 
κώς ή δεν υποβληθεί σχετική αίτηση εξώδικης αναγνώρι¬ 
σής τους, στο Διοικητικό Συμβούλιο του Εθνικού Οργανι¬ 
σμού Φαρμάκων (Ε.Ο.Φ.). 

5. Για θέματα που αφορούν την ολοκλήρωση της εκκα¬ 
θάρισης της ΕΑ.ΒΙ.Π.Υ. Α.Ε. και ρυθμίζονται με τις διατά¬ 
ξεις του παρόντος άρθρου δεν επιβάλλονται πρόστιμα 
και κυρώσεις γενικά, που προβλέπονται από τις φορολο¬ 
γικές διατάξεις. 

6. Με κοινή απόφαση των Υπουργών Εθνικής Οικονο¬ 
μίας και Οικονομικών και Υγείας και Πρόνοιας μπορεί να 
ρυθμίζονται θέματα που προκύπτουν κατά την εφαρμογή 
του παρόντος άρθρου, όπως ο τρόπος και η διαδικασία 
παράδοσης και παραλαβής των μεταβιβαζόμενων πε¬ 
ριουσιακών στοιχείων, καθώς και κάθε άλλη σχετική λε¬ 
πτομέρεια. 

7. Οι περιορισμοί και οι αναλογίες των παραγράφων 3 
και 5 του άρθρου 1 του ν. 123/1975 (ΦΕΚ 172 Α') για τον 
καθορισμό του αριθμού των ειδικευόμενων ιατρών δεν 
ισχύουν για τους ειδικευόμενους στην ειδικότητα της Γε¬ 
νικής Ιατρικής, για τους οποίους ορίζεται αναλογία ένας 
(1) ιατρός ανά δώδεκα (12) κλίνες. Ως αριθμός δε των 
κλινών νοείται το σύνολο των κλινών του Γενικού Νοσο¬ 
κομείου. 

8. Οι Διοικητές των αποκεντρωμένων μονάδων των 
Περιφερειακών Συστημάτων Υγείας (Πε.Σ.Υ.) του ν. 
2889/2001 (ΦΕΚ 37 Α') είναι οι κύριοι διατάκτες για τις 
εγγεγραμμένες στον προϋπολογισμό του φορέα τους πι¬ 
στώσεις, τις οποίες διαθέτουν σύμφωνα με τις διατάξεις 
του άρθρου 12 του ν.δ. 496/1974 «περί λογιστικού των 
νομικών προσώπων δημοσίου δικαίου» (ΦΕΚ 204 Α'). Οι 
Διοικητές των νοσοκομείων της παρ. 10 του άρθρου 13 
του ν. 2889/2001 μπορεί να είναι δευτερεύοντες διατά- 
κτες, εξουσιοδοτούμενοι από τα οικεία Διοικητικά Συμ¬ 
βούλια. 

Άρθρο 50 

Το επίδομα τρίτου παιδιού, το πολυτεκνικό επίδομα και 
το επίδομα σύνταξης της πολύτεκνης μητέρας του άρθρου 
39 του ν. 2459/1997, όπως ισχύουν σήμερα, καταβάλλο¬ 
νται από 1.1.2002 σε όλους τους δικαιούχους ανεξαρτή¬ 
τως του ύψους του οικογενειακού εισοδήματος τους. 

Άρθρο 51 

Με απόφαση του Υπουργού Οικονομικών δύνανται να 
διαγράφονται οφειλές του Ι.Κ.Α. προς το Ελληνικό Δη- 




4036 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


μόσιο που γεννήθηκαν μέχρι την έναρξη ισχύος του πα¬ 
ρόντος από καταπτώσεις εγγυήσεων, περιλαμβανομέ- 
νων και των τυχόν τόκων και προσαυξήσεων. Με σύμβα¬ 
ση που θα υπογράφει μεταξύ του Ελληνικού Δημοσίου, 
εκπροσωπουμένου από τους Υπουργούς Οικονομικών 
και Εργασίας και Κοινωνικών Ασφαλίσεων και του Ι.Κ.Α., 
θα καθορισθούν οι όροι και ο τρόπος εξόφλησης από το 
Δημόσιο του ποσού των 1.300 δισ. δρχ., στο οποίο ανέρ¬ 
χεται το σύνολο των οφειλών αυτού προς το Ι.Κ.Α. από 
τις διατάξεις του άρθρου 3 του ν.δ. 465/1970, του άρ¬ 
θρου 46 του ν. 1892/1990, του άρθρου 1 του ν. 
2078/1992, του άρθρου 23 του ν. 2079/1992, των άρθρων 
22, 35, 44 και 68 του ν. 2084/1992, του άρθρου 74 του ν. 
2127/1993, του άρθρου 53 του ν. 2224/1994, του άρθρου 
1 του ν. 2302/1995, του άρθρου 14 του ν. 2367/1995, του 
άρθρου 5 του ν. 2388/1996, του άρθρου 26 του ν. 
2439/1996, του άρθρου 6 του ν. 2528/1997, του άρθρου 
18 του ν. 2641/1998, του άρθρου 10 του ν. 2671/1998, 
του άρθρου 30 του ν. 2685/1999 και του άρθρου 9 του ν. 
2745/1999, καθώς και από οποιαδήποτε άλλη διάταξη 
που έχει θεσπιστεί μέχρι 31.12.2000, μετά την αφαίρεση 
των κατά την παραπάνω παράγραφο οφειλών του Ι.Κ.Α. 
προς το Δημόσιο από καταπτώσεις εγγυήσεων. 

Άρθρο 52 

Η θητεία του Διοικητικού Συμβουλίου του Ταμείου Συ¬ 
ντάξεων Μηχανικών και Εργοληπτών Δημοσίων Εργων 
παρατείνεται από τη λήξη της μέχρι τις 28.2.2002. 

Άρθρο 53 

Καταργούμενες διατάξεις 

Από την έναρξη ισχύος του παρόντος καταργείται κά¬ 
θε άλλη γενική ή ειδική διάταξη που είναι αντίθετη με τις 
διατάξεις του παρόντος, θέματα που δεν ρυθμίζονται 
από τον παρόντα νόμο εξακολουθούν να διέπονται από 
τις υφιστάμενες διατάξεις. 


Άρθρο 54 

Στην παρ. 4 του άρθρου 2 του ν. 2874/2000 προστίθε¬ 
νται εδάφια ως εξής: 

«Για την υποβοήθηση της λειτουργίας του Συμβουλίου 
Εμπειρογνωμόνων Απασχόλησης και Κοινωνικής Ασφά¬ 
λισης και της Μονάδας Ανάλυσης και Τεκμηρίωσης, που 
συστάθηκαν στο Υπουργείο Εργασίας και Κοινωνικών 
Ασφαλίσεων με το ν. 2874/2000 (ΦΕΚ 286 Α'), δύνανται 
να αποσπώνται υπάλληλοι από τα συγχωνευθέντα με 
τον ίδιο νόμο νομικά πρόσωπα ιδιωτικού δικαίου με την 
επωνυμία Εθνικό Ινστιτούτο Εργασίας (Ε.Ι.Ε.) και Εθνικό 
Παρατηρητήριο Απασχόλησης (Ε.Π.Α.). 

Με την απόφαση της απόσπασης καθορίζεται η υπηρε¬ 
σία, η οποία επιβαρύνεται με τη μισθοδοσία των αποσπα¬ 
σμένων υπαλλήλων.» 

Άρθρο 55 

Η προβλεπόμενη από τις παραγράφους 1 και 3 του άρ¬ 
θρου 72 του ν. 2676/1999 (ΦΕΚ 1 Α') προθεσμία, για τη 
μεταβίβαση των τρίκυκλων μοτοσικλετών Δ.Χ., καθώς και 
των ελαφρών φορτηγών Δ.Χ. παρατείνεται μέχρι 30.6. 
2002. 

Άρθρο 56 

Συνιστάται στο γραφείο του Διοικητή του Ο.Α.Ε.Ε. μία 
(1) θέση μετακλητού ειδικού συνεργάτη - δημοσιογρά¬ 
φου με σχέση εργασίας ιδιωτικού δικαίου ορισμένου 
χρόνου. Η πρόσληψη στη θέση αυτή γίνεται από το Διοι¬ 
κητή του Ο.Α.Ε.Ε.. Ο ειδικός συνεργάτης - δημοσιογρά¬ 
φος αποχωρεί αυτοδίκαια και ταυτόχρονα με την αποχώ¬ 
ρηση, για οποιονδήποτε λόγο, του προσώπου που τον 
προσέλαβε, χωρίς να γεννάται οποιοδήποτε δικαίωμα 
αποζημίωσης ή οποιοδήποτε άλλο δικαίωμα ή αξίωση. 

Η αμοιβή του παραπάνω προσώπου καθορίζεται με κοι¬ 
νή απόφαση των Υπουργών Οικονομικών και Εργασίας 
και Κοινωνικών Ασφαλίσεων. 

Άρθρο 57 
Έναρξη ισχύος 

Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως, εκτός εάν ορίζεται δια¬ 
φορετικά στις επί μέρους διατάξεις. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 27 Δεκεμβρίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ Κ. ΣΚΑΝΔΑΛΙΔΗΣ Δ. ΡΕΠΠΑΣ 


ΥΓΕΙΑΣ ΚΑΙ ΠΡΟΝΟΙΑΣ 

Α. ΠΑΠΑΔΟΠΟΥΛΟΣ 


ΔΙΚΑΙΟΣΥΝΗΣ 

Φ. ΠΕΤΣΑΛΝΙΚΟΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 27 Δεκεμβρίου 2001 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩβ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

βυτο 

δρχ- 

ΘυΐΌ 

δρχ- 

θυΐΌ 

δρχ- 

θυΐΌ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοτηβΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























